
AWEMainta Diabierna, 20 Januari 2017 


Awe AHATA tin su Asamblea General pa eligi un directiva nobo 

Directiva nobo tin hopi reto pa resolve, e.o. 
yena vacatura den Hunta di Supervision di ATA 




CUMPLIENDO cu nan 

constitucion, awe e Asociacion 
di Hotel y Turismo di Aruba, lo 
tin su Asamblea General unda 
lo eligi un directiva nobo di 13 
miembro, den cual ta inclui e 
directiva diario. 

Por nota cu Hilton Aruba Resort 
<Sc Casino, cu tin Aruba Growth 
Fund como doño, a haci nan 
reingreso den 7\HATA. 

Por corda ainda, dia cu Hilton 
Aruba Resort <Sc Casino a tuma 
nan retiro tempo di e disputa cu 
Gobierno, relaciona cu e cambio 
den ley pa regula acomoda- 
cionnan All Inclusive. 

No solamente nan ta miembro 
bek, pero ta den directiva tambe, 
mescos RIU Resort & Casino cu 
tambe ta haci su entrada. 

E forma di eligi directiva di 
AHATA ta cu adelanta, e miem- 
bronan ta postula nan mes y 
asina ta traha e “slate” cu lo 
presenta awe n’e asamblea pa 
votacion y aprobacion. 



Awe tardi e asociacion a yama su 
miembronan p’e eleccion. 

E directiva diario proponi n’e 
asamblea general ta pa man- 
tene Tom Calame di Marriott 
Aruba Resort <Sc Casino como 
Presidente, sigui pa Paul Gielen 
di 7\ruba Renaissance Resort & 
Casino como prome Vice Presi- 
dente, Ewald Biemans di Bucuti 
<Sc Tara Beach Hotel como 2do 
Vice Presidente, Javier Wolter di 
CMB Bank como Tesorero, Joe 
Najjar di La Cabana Beach Re- 
sort Sc Casino como Secretario, 
mientras cu como Directornan 
den Hunta Directiva ta propone 
pa nombra Warren Stanley di 
De Palm Tours, Marin Bijl di 
Divi Resorts, Hans Georg Roeh- 
rbein di Hilton Aruba Resort 
<Sc Casino, Joel Bunde di Hyatt 
Regency, Edgar Roelofs di Man- 
chebo Beach, Steve Redkoles di 
Ritz Carlton, Juan Carlos Blanco 
di Riu Palace 7\ruba Sc Casino y 
Richard Roy di Tropicana Hotel 
<Sc Casino. 


E cambionan mas importante 
ta cu Aruba Aiport Authority 
cu tabata den directiva a sali y a 
opta pa keda miembro, pero mas 
pasivo, mescos cu Occidental 
(Barcelo) y Holiday Inn Hotel. 
Di otro banda RIU Palace ta 
drenta directiva pa asumi un rol 
mucho mas activo. 

E ultimo directiva a pasa den 
basta reto pa cu nan relacion cu 
Gobierno y Parlamento, special- 
mente p’e ley di 7\11 Inclusive. 

E tempo ey MEP y PDR tabata 
contra, pero AVP cu ta sostene 
Gobierno a pasa e ley tog. Den 
e reunion e Minister di e tempo 
ey, Otmar Oduber a ataca direc- 
tiva di tVHATA personalmente, 
mescos algun miembro. 

Otmar Oduber a acusa tVHATA 
di a purba comete soborno y un 
acto criminal, algo cu a cay den 
masha mal tera mes. 

< Continuacion na Pagina 3 > 

< Continuacion di Pagina 2 > 



E directiva nobo lo mester atende cu otro 
Minister di Turismo, Mike de Meza, pero tog 
cu retonan bieu cu a keda latente, manera t’e 
“Beach Policy” cu ainda ta un batata cayente 
p’e miembronan di 7\HATA, aunke cu a di- 
cidi caba cu cada miembro lo hiba su bataya 
individual. 

Pero separa di esey, tin temanan manera im- 
puesto di importacion, tarifa di coriente y e 
cambionan den leynan laboral cu ex Minister 
Otmar Oduber a haci tempo e tabata Minister 
di Labor (2009-2013) cu a keda di suavisa y 
adapta y cu nunca mas a cumpli cu locual a 
priminti e industria di turismo. 

Pero tambe lo mester dicidi kende AHATA 
lo apunta pa ta den Hunta di Supervision di 
ATA, pa por sigui cu e trabao, Pasobra manera 
ya menciona, AHATA a retira su miembronan 
despues di e conflicto cu ex Minister Otmar 
Oduber. 


Conocido rapper 
"Becholize" Kopra 
a wordo likida 
ayera marduga 



WILLEMSTAD - Diahuebs 19 di 
januari 2017, alrededor di 2:35am, 
Central di Polis a dirigi un patruya 
na Lindberghweg, despues di a ricibi 
informacion cu desconocinan den un 
vehiculo mester a los varios tiro dirigi 
riba un homber. 

E patruya cu a yega na e sitio a topa 
cu e homber victima cu varios herida 
di bala rond di su curpa cu no tabata 
duna señal di bida. 

For di un investigacion preliminar cu 
Polis a realisa na e sitio a resulta cu 
e victima tabata para hunto cu mas 
persona ta combersa. Diripiente varios 
persona den un auto shinishi a core 
yega y basha bala dirigi rib’e victima. 
Durante di e tiroteo aki un otro per- 
sona cu tabata hunto cu e victima a 
ricibi herida di bala na su brasa drechi. 
Presentenan a hiba e homber victima 
K.G.R. di 19 aña di edad pa policlinica 
di SEHOS pa tratamento medico. Un 
vehiculo cu tabata para den e cercania 



tambe a haya dos perforacion di bala. 

Dokter di Polis a constata morto di e 
homber Edrich Kopra naci na Corsou 
dia 26 di september 1991 y riba ordo 
di Fiscal di Ministerio Publico a con- 
fisca e curpa pa mas investigacion. Polis 
a confisca tanto e vehiculo di e victima 
como esun cu a haya perforacion di bala 
pa mas investigacion. 

Edrich ta un conocido rapper bou e 
nomber “Becholize”. Di acuerdo cu 
otro fuentenan, e caso ta relaciona cu 
un problema cu a cuminsa for di aña 
pasa y a termina den un likidacion 
ayera marduga. 

Continuando cu e investigacion, riba 
caminda pa rotonde Zegu direccion pa 
aeropuerto tabatin un SUV na candela 
parecido na esun cu tabata envolvi den 
e tiroteo, Polis a confisca e frot pa mas 
investigacion. E investigacion den e 
caso aki ta continua. 

Den Qsunto di retineria y CAFT, MEP ta bolbe demostra nan 

Incapacidad y Insinceridad 

Acepta berdad y realidad no ta cumbini MEP, segun Rene Herde 


CAFT tin tres aña consecutivo ta canta 
e mes un storia y ta grita cu ta bay tuma 
medida. E tres añanan cu a pasa, Gobierno 
di AVP a haci net lo contrario: A cumpli 
e presupuesto den e normanan palabra, a 
bahe e deficit y a haci esey sin tuma niun 
medida! 




Tel: 5821164 
Cel: 5931189 
Fax: 5880109 
w w w. boutique keyl a. com 


Nos tin hopi paña nobo y bunita 
di size S te cu size 26 
Pasa wak pa bo mes!! 

Paradera 84 ~ Dialuiia - Diasabra ~ 9am - 6j30pm ■Jf^c^book 


“AÑA 2016 tabata e aña cu MEP a wordo 
caracterisa pa nan ausencia sistematico. 
Fraccion di MEP a haya e nomber di “Parla- 
mentarionan di warda”, pasobra nunca nan 
tur ta bay trabou. 

Ora un ta bay cas e otro ta yega. MEP a 
hasta keda sin presenta cu henter e fraccion 
dia cu e ex-Gobernador a tuma despedida y 
ora e Gobernador nobo a asumi su funcion. 
Ora di trata e presupuesto di cada Minister 
na november, MEP nunca tabata presente 
cu henter e fraccion. 

Dia cu Oficina di Turismo a bin duna cuenta 
pa desaroyo di turismo algun siman pasa, 
niun miembro di MEP tabata presente. E 
tabata e aña di NO BAY TRAHA di MEP”, 
segun observacion di drs. Rene (Baba) 
Flerde, Vice Presidente di Parlamento. 

2017 

Aña 2017 ta parce di ta bay bira e aña di 
incapacidad y insinceridad di MEP. Apenas 
e aña a habri y MEP ta demostrando con 
nan ta bay sigui troce e berdad, crea impresi- 
onnan robez, purba bruha tera y sigui desea 
pa algo bay malo pa nan haya co’i papia. 
Apenas e aña a habri cu atrobe MEP ta 
purba crea e impresion cu cos ta bay malo 
cu e apertura di e refineria of cu tin trato 
prefenrencial den tumamento di hende na 
trabou den e refineria. 

Di acuerdo cu Rene Flerde, aparentemente 
MEP ta lubida cu e refineria ta wordo 


A1 contrario, Gobierno a sigui inverti den 
forsa di compra, den cuida esnan di menos 
entrada, den cuida e pensioennan y den 
inverti den enseñansa y infrastructura. 

Cu Cv^FT no ta wak esey ta dimes. Nan no 
ta interesa den kico ta sosode den comuni- 
dad. Pero cu e partido MEP cu ta representa 
parti di nos pueblo ta sigui desea Aruba 
malo y pidi pa tuma medida manera MEP 
mes a haci, ta increibel. 

Pero e ta demostra un biaha mas nan inca- 
pacidad pa sikiera presenta mihor solucion 
pa cualkier tema y nan insinceridad den 
splica con nos pais ta desaroyando. 

Den e aña di eleccion aki nos no 
por spera nada mihor di 
MEP, segun Vice Presi- 
dente di Parlamento, 
drs. Rene Flerde. 


Un otro ehempel t’e carta 
cu CAFT aparentemente a 
laga sali den publicidad pa 
ekibocacion. Apesar di a lesa 
e carta y di ta consciente cu 
aki rm ta trata di un conseho, 
pero di un peticion pa mas 
informacion pa por traha nan 
conseho, tog MEP ta purba crea 
e impresion di cu e aña aki 
si finansa ta bay ta for 
di sla. 

M E P V 


maneha pa un compania priva. Cu no ta 
Gobierno ta maneha e refineria. 

Pero e ta tarea di Gobierno pa percura p’e 
refineria cumpli cu leynan di nos pais y 
cumpli cu e contract cu nan a firma. 

Ta esey e Ministernan mas envolvi a dedara 
bon cla e siman aki. Pero pa MEP e berdad 
ey no ta conta. 

Bruha tera ta mihor cu papia berdad, paso- 
bra berdad no ta cumbini MEP! 


“Pesey nos lo mester sigui tolera e troce- 
mento di berdad y creacion di fantasianan 
totalmente incorecto di MEP. 
Aparentemente MEP no tin e capacidad pa 
mustra pueblo kico nan lo haci’e mi- 
hor ni con nan lo haci esey. Nan 
ta obliga pa recori na mentira 
y insinuacionnan sin fin”, 
segun drs. Rene Herde. 

Parlamentario Clarisca Velasquez (AVP): 

Kico ta haci un hende lider? 


“LIDERAZGO ta ora 

un lider ta inspira otro 
dor di ta un ehempel. 
Un lider tin un vision cu 
ta mara na principionan 
y balornan cu e ta pasa 
pa otronan. Banda di 
esakinan su vision, prin- 
cipionan y balornan den 
bienestar di metanan co- 
mun cu un sociedad tin. 
Lidernan di berdad ta 
wordo sigui a base di nan 
autoridad moral y hen- 
denan ta sinti nan mes 
identifica cu e vision, 
principionan y balornan 
cu e lider ta resalta y ta 
para p’e. 

Hendenan no ta sola- 
mente kere den loke e 
lider ta haci, pero pakico 
e ta haci algo. Si e lider 
ta autentico den loke e 
ta haci”, Parlamentario 
Velasquez a bisa. 

“Nos sa di casonan di 
lidernan cu a percura pa 
logra nan propio meta 
y no esun comun cu ta 
enrikecemento personal 
of di famia y esaki no 
ta propio di un lider di 
berdad. 

Esakinan ta casonan di 
hendenan cu a wordo 
imponi como lider y es- 
akinan ta e consecuencia 
e ora. Un lider di berdad 
ta subordina su mes na e 
meta comun...e bienestar 
general. 

Un lider cu no tin auto- 
ridad moral no ta un bon 
lider cu tin su principio 
y balornan bon defini. 
No ta resalta tampoco 
su integridad e ora. A1 
contrario, e ta pone su 
integridad na duda. 

Y loke e ta haci ta purba 
pone den duda integ- 
ridad di otronan p’asina 
e “limpia” (verschoon) 
su mes di e cosnan cu 
e a keda keto, tolera of 


haci nada p’asina stop su 
famia di por a enrikece 
nan mes riba cuenta di 
Gobierno (lesa Pueblo)”, 
e Parlamentario a ex- 
presa. 


“Manera Gandhi a bisa 
“sea bo mes e cambio 
cu bo kier mira den e 
mundo”. Pa cuminsa na 
desaroya y bira un bon 
lider mester cuminsa na 
pone e bienestar comun 


(general) na prome luga, 
pone bo mes bou di e 
loep critico y puntra bo 
mes si bo ta e lider cu lo 
bo kier ta, si bo tin bo 
ego bou control, si bo ta 
suficiente disciplina pa 


duna contenido real na 
bo idealnan. Y no manera 
otro supuesto lidernan cu 
ta lider solamente pa en- 
rikece su famia”, tabata 
palabranan di Parlamen- 
tario Velasquez. 

Esnan cu a paga un kwartaal di number di auto, mester 
paga e otro kwartaal prome cu dia 31 di januari awor 



PROME cu Departamento di Belast- 
ing a anuncia e cambionan pa cu 
pago di number di 
auto, tin cliente 
cu a paga nan 
number, e.o. 
un kwartaal 
na december 
caba, kico 
nan lo tin 
cu haci 


awor? 

Meverly Romano a duna di conoce di kier 
urgi e clientenan ald pa cumpli cu pago di 
dos kwartaal no mas laat cu dia 31 di janu- 
ari awor. 

Y asina nan ta completa mitar aña, maske 
cu otro aña nan lo tin cu paga e aña 
completo, ya cu no ta permiti pago di 
number mas den kwartaal. 

Pa loke ta trata di vehiculonan di 30 aña of 
mas bieu, tambe tin cambio. E vehiculo 
di motor di 30 aña of mas bieu, lo 
paga 50% di e tarifa di aña. 

Na Aruba tin 695 cliente cu tin 
auto of motocycle di 30 aña of 
mas bieu. 

E sistema di Departamento 
di Belasting no ta cla ainda 
pa procesa esaki, pero 


asina cu e sistema ta cla lo informa ki ora 
nan por bin haci cambio di sticker. 

Pa loke t’e aña aki, a dicidi cu lo sigui usa e 
plachi di number di 2015, cu excepcion di 
esnan di e motocyclenan cu lo haya plachi 
nobo, uno geel cu preto. 

Ta bon pa informa cu e tarifa no a cambia. 
Loke si a cambia, t’e color di stickernan. 
Esnan cu paga mitar aña ta haya un sticker 
cora y ora di paga full aña ta haya un sticker 
blau. 

Dispensacion a duna pa baisnan cu tin un 
motor chiquito, pa yuda e ciclista bay di- 
lanti. Nan tambe tin cu paga, pasobra e ta 
un vehiculo di motor, pasobra e ley ta bisa 
esey, pero ley lo duna un dispensacion di 
belasting, unda nan no ta paga pa number di 
vehiculo, segun Meverly Romano. No tarda 
pa paga, pasobra lo bo evita tardamento. 


Casonan cu lo 
bin owe den Corte di 
Prome Inslancia 


CONTRARIO na loke cu hopi a kere, Ministerio 
Publico a informa cu e caso penal contra e sospechoso 
den e zedenzaak, esta esun di e Pastor, e “homber 
sunu den e auto” riba Sero Cristal lo no wordo trata 
awe, pero otro siman diahuebs 9.30’or. 

Loke tin awe den Corte, t’e siguiente casonan, e.o. 
varios caso di intento di asesinato. 



Horario 

Sospechoso 

Acto Castigabel 

08.30 

S.S.S.D. 

Pro forma. D ta wordo acusa di, conhuntamente cu 
un otro of otronan, intento di ladronicia cu violencia 
di placa di doño di un pizzeria riba 12 di september 

2016. E violencia a encera cu a ranca na man di e bus 
di e persona aki y a bise: “Habri! Habri e porta!” y a 
punta un arma di candela riba dje y a klop cu e arma di 
candela riba e bentana di e bus y a grita “Habri ****/” y 
siguientemente a bati riba dak di e bus. 

E ta wordo acusa di intento di ladronicia cu violencia 
di un suma grandi di placa (30.000 florin) di un y/of 
tres tienda of compania riba 26 di september 2016. E 
violencia a encera cu a saca un arma di candela y mustre 
na un persona den auto y a pusha e auto. 

08.30 

D.D.D.P.P. 

Pro forma. D.P.P. ta wordo acusa di a intencionalmente 
hinca un persona violentemente varios biaha cu un 
cuchio den su barica y braza riba 3 di september 2016. 

09.00 

S.C.J.M. 

M. ta wordo acusa di a, cu e intencion di tuma bida di un 
persona, a hinca e persona aki cu un Stanleymes varios 
biaha den su nek riba 19 di juni 2016. 

10.00 

R.S.R.v.d.B. 

V.d.B. ta wordo acusa di ladronicia cu violencia di un 
cantidad di placa y/of un caha di registro di un persona 
of un minimarket riba 15 di augustus 2016. E violencia a 
encera cu el a pone un arma di candela riba e persona. 

11.00 

C.A.F. 

F. ta wordo acusa di ladronicia y maltrato riba 20 di juli 
2016. 

14.00 

A.S.T. 

T. ta wordo acusa di intento di asesinato riba 4 di 
februari 2016. 

Evelyn Wever-Croes (MEP): 

Nos mester percura 
pa un caso manera di Senor Frog^s 

no pasa nunca mas 

MEP lo exigi un deposito di invesionistanon di exterior 


LIDER di MEP Evelyn Wever-Croes a re- 
acciona riba e caso den cual trahadornan di 
Señor Frog’s a wordo confronta cu e luga a 
cera di un dia pa otro aña pasa na november, 
y despues a wordo engaña pa abogadonan di 
e compania cu ta pone cu awe nan ta para 
man bashi. 


porta di dianan di fiesta, sin seguridad di 
trabou, y sin seguridad di entrada. 

Mi mester duna un palabra di elogio na e tra- 
hadoman cu a actua di biaha sin miedo, para 
pa nan derecho. Nan a bay stroba e persona 
pa sali di Aruba, y fors’e regla su asuntonan, 
pero lamentablemente no a logra”, Evelyn 
Wever-Croes a duna di conoce. 


kier inverti na Amba pero bo no kier cumpli 
cu ley y regla, keda afo! 

Cu MEP den Gobierno, esaki lo haya 
prioridad, nos lo pone e interesnan di e 
trahadornan prome”, lider di MEP, Evelyn 
Wever-Croes a declara. 



“E caso di Señor Frog’s, ta un ehempel con 
trahadornan inocente ta haya nan mes den 
problema serio pa motibo cu e inversionista 
ta abusa. Pa motibo cu situacion na Aruba 
no ta bay bon, inversionistanan ta purba 
baha na awa sin 
cumpli, y ta e 
mama y tatan- 
an di famia 
ta wordo 
p e r h u - 
dica den 


MEP TIN E SOLUCION PA 
E PROBLEMA 

“E problemanan cu nos ta mira ta 
sucede cu inversionistanan cu ta 
bin di exterior, si cos no bay bon, 
nan ta dal porta cera y baha na awa 
bay. Nos mester uni, para hunto, y 
bisa cu e cos aki no por sigui mas. 
No sinta man crusa y warda e 
siguiente victimanan. 


Mi ta haya falta di accion di 
parti di Gobierno. Cu MEP 
den Gobierno lo bin un paro 
na e abuso aki, e mama y 
tatanan di famia lo haya prio- 
ridad. 

Nos lo bin cu sistema di 
deposito pa inversioni- 
stanan cu bin di exterior, 
pa si mayan nan dicidi 
di baha na awa y bay, e 
deposito ta para garan- 
tia pa e mama y tata di 
famia haya salario pa e 
siguiente lunanan. Esaki 
ta un manera pa atende 
cu e abuso aki. 

Asina nos ta manda 
un señal cu nos kier 
inversionistanan si, 
pero hende drechi, 
decente y cu ta 
cumpli cu ley y 
regla. Si bo 

DEN aña 2017, fundacion Imeldahof por conta cu 
un aumento substancial pa loke ta trata e subsidio 
di Gobierno. 

Manera Minister Croes a duna di conoce anterior- 
mente, e enfoke di e Ministerio cu ta resorta bou 
di su persona, particularmente den e aspectonan 
social y di hubentud, kier reenforsa e instanci- 
anan y e departamentonan cu ta cuida y proteha 
muchanan na momento cu tin abuso di mucha. 

Abuso di mucha ta keda un prioridad pa e Minis- 
terio y en particular pa Minister Croes, caminda lo 
keda lucha contra abuso di mucha den un aspecto 
preventivo, pero tambe den e aspecto curativo. Pa 
loke ta trata e aspecto di prevencion, ya caba tin 
programanan di conscientisacion, na unda cu mas 
di 1,000 mucha a siña mas di loke ta trata nan 
derechonan y con pa proteha nan mes. 


Minister Poul Croes: 


Imeldahof awor lo 
ricibi mas di 3 miyon 
florin di subsidio 
di Gobierno 

Tambe Minister Croes a duna di conoce cu ya caba 
a yega na un acuerdo di coperacion cu 17 instancia 
den e cadena di cuido di nos muchanan. Awe cu 
sumo placer Minister Paul Croes ta anuncia cu un di 
e instancianan aki, esta Imeldahof ta ricibi mas subi- 
sidio p’asina nan por acomoda mas trahador social pa 
cuida e muchanan cu tin mester di e guia necesario. 

Imeldahof ya pa hopi aña caba ta trahando den un 
forma consistente y consecuente pa loke ta cuido 
di nos muchanan, pero unda cu semper tabata tin e 
necesidad pa amplia e cantidad di personanan cu ta 
cuida e muchanan. 

Awor cu e aumento significante den e subsidio di 
Gobierno, e deseo aki lo bira posibel. Pa loke ta 
trata Imeldahof mes, director Nathalia Hernandez 
ta sumamente contento cu e apoyo cu e fundacion 
aki ta ricibiendo for di Gobierno y mas awor cu un 
aumento grandi den e subsidio cu ta traduci su mes 
na alrededor di 3.1 miyon cu nan lo ricibi. 

Pa finalisa, Minister Croes ta gradici Imeldahof pa e 
trabou grandi cu nan ta haci pa nos comunidad y lo 
sigui monitorea e situacion p’asina unda cu mester, 
duna un man pa sigui mehora. 

RBC Roygl Bank conhuntamente cu Topcar 


Ta presenta oferta ^Out of this World^ 
riba prestamo pa auto nobo 


RBC Royal Bank con- 
huntamente cu Topcar ta 
presenta un oferta “Out 
of this World” riba tur 
modelonan di auto. 

Esaki lo tuma luga dia 
21 y 28 di januari entre 
9’or di mainta te cu 1 ’or 
di atardi na Topcar. 

RBC conhuntamente cu 
Topcar lo ofrece un oferta 
cu no por iguala unda cu 
ta ofrece financiamento 
completo riba prestamo 
pa auto na un interes 
reduci di solamente 6% 
APR -I- Topcar ta paga e 
BBO y B7\ZV pabo! 

E oferta aki ta valido 
solamente riba 21 y 28 
di januari riba tur mod- 
elonan di auto. 

RBC no solamente ta 
ofrece un interes super 
abou, pero tambe te uni- 
co banco cu duna bo e 


RICIBi 



Registra awo! 


Maoda bo e’mail na 
noticia@awemainta. com 


posibilidad di paga bo 
prestamo te cu 7 aña 
largo, cual ta baha bo 
pago mensual pa luna 
mas ainda. 


Pa aplica mester trece 
dos ID valido, dos ultimo 
payslips si ta cobra pa 
luna, cuatro ultimo pay- 
slips si ta cobra pa quin- 
cena y carta di referencia 


di trabou. 

Pues RBC conhunta- 
mente cu Topcar ta invita 
pueblo di Aruba pa bishi- 
ta Topcar diasabra awo y 


probecha di e oportuni- 
dad “Out of this World” 
aki pa busca nan auto 
nobo cu e miho oferta y 
pago mensual mas abou 
na Aruba! 



CERAT0 2017 


X-TRAIL2017 


SENTRA 2017 


PICANTO 2017 


BishitaTOPCAR riba e fechanan aki y ricibi un oferta 'OUTOFTHISWORLD', riba tur e mode- 
lonan di auto. Danki na RBC Royal BankyTOPCAR bo por cumpra bo auto nobo y disfruta di 
un interes SUPER abou di solamente 6% APR. + Topcar ta paga e BBO YBAZV pabo! 


DIASABRA 


21JANUARI 


28jANUARI 


9AM-1PM 


9AM-1PM 


6% APR. + 

Topcar ta paga e 

BBOYBAZV 



Busca bo pre-approval na RBC awe mes pa diasabra bo por yega y 
busca bo auto nobo! Pa aplica mestertrece dos ID valido, dos ultimo 
payslips si ta cobra pa luna, cuatro ultimo payslips si ta cobra pa 
quincena y carta di referencia di trabou. 

Pa mas informacion yama RBC su Contact Centre na 588-0101. 




Royal Bank 


E Interes efectlvo despues di e dos dlanan aki ta bira 7.5% APR y despues desde 1 di februari esaki ta bira 9.75% APR p.a. | Pa prestamo pa auto ta obllgatorio pa sera un seguro di 
auto na nomber di RBC Royal Bank (Aruba) N.V. | Ta obligatorio pa sigura e vehiculo “Super” pa por lo menos tres aña | Risk Premium pa un solo aplicante ta equivalente na 2% di e 
balor di prestamo y 3% den caso di dos aplicante cu'n minimo di Afl. 1001 Den caso di cancelacion tin cu paga un boet di 4 luna di interes adicional riba e balansa di prestamo 
cu’n minimo di Afl. 5001 RBC Royal Bank (Aruba) N.V. ta reserva su derecho di aprobacion | Condicionnan general lo keda aplicabel | E oferta aki ta valido solamente dia 21 y 28 di 
januari, 2017. ® Registered trademark oF Royal Bank of Canada. Used under license. 

Join us 




CAR WASH 

date: 29th of January from 9AM till 4PM 
location: in front of Colegio Arubano 
price: AFL16regular car 
AFL20,- SUV 

We will also be selling 
baked goods at the car wash! 

You can buy tickets at any of the Key Club members 
or on the day of the car wash at the entrance. 

All the funds of this car wash will go to our districts yearly convention 
called DCON, so it’s for a good cause. 



We hope to see you there! 




Otmar Oduber: 

Orguyoso di mira 
organisacionnan traha hunlo pa 
gran celehracion di Carnaval 63 

EX Minister encarga cu Cultura no a sconde su pensamento riba Carnaval 
63 su celebracion cu ta bayendo hopi positivo y cual e ta spera por continua 
den e direccion aki. E bon comunicacion y positivismo ta resultado di 
esfuersonan grandi cu a wordo haci pa mehora relacion entre SMAC, 
Musica y AMA. 


“Mirando e eventonan cu ya a pasa y esunnan cu ta premira 
pa tuma luga den e proximo simannan, mi kier a tuma tempo 
pa gradici tur instancianan envolvi. Instancianan cu desde 
aña pasa ta reuniendo, combersando y negociando cu otro. 
Ta papia di instancianan madre manera SMAC cu ta e or- 
ganisado di Carnaval, pero tambe di Musica y AMA. 
Esakinan ta e tres organisacion principal cu ta envolvi den 
loke ta trata organisacion di nos Carnaval pa aña 63. No 
ta desconoci cu e ambiente entre e tres organisacion no 
tabata positivo tur tempo cual a conduci cu hasta no 
tabatin un Caiso & Soca Monarch na celebracion 
di Carnaval 62, pa motibo cu nan no por a yega na 
acuerdo. Mi ta masha orguyoso cu a base di e dia- 
logo, informacionnan y reunionnan cu a tuma luga 
aña pasa, awo ta mira un Carnaval caminda cu tur e 
tres organisacion ta trahando estrechamente cu otro 
sumamente positivo.” 

Hopi atencion y esfuerso a wordo poni den e relacion 
di e tres organisacionnan y sr. Oduber ta enfatisa cu 
e ta contento cu na ultimo nan por a yega na otro. 
Importante pa menciona ta cu tanto AMA y Musica 
ta forma parti di SMAC tambe y por mira resultado 
di esey. Tambe e ta orguyoso di mira e gran cantidad 
di participantenan cu tin pa Caiso & Soca Monarch 
e aña aki, el a bisa, agregando, “Cu sigui asina, ta 
pone nos Carnaval bek na e nivel cu nos a conoce 
pa hopi aña.” 

Mester bisa cu e positiviso aki ta refleha su mes tambe 
si wak e gran cantidad di participantenan cu tabatin 
den e paradanan cu ya a tuma luga y esunnan cu a 
inscribi pa Tumba tambe. Mester menciona claro e 
gruponan di Carnaval y tur organisacion cu ta trah- 
ando pa haci Carnaval 63 grandi un biaha mas. 
Carnaval ta un di e prome actividadnan/eventonan 
economico di mas grandi na Aruba. P’esey mas posi- 
tivo e draai, no solamente pa e parti di Cultura e ta 
bon, pero pa e parti economico tambe ta sumamente 
importante pa Aruba. 

No por lubida riba instancianan y departamentonan 
di Gobierno cu ta forma parti di henter e organisacion 
aki manera nos Cuerpo Policial, Ambulance, Cruz 
Cora, DTI, DOW, Salubridad y boluntarionan cu a 
base di e mesun coordinacion y comunicacion cu tin, 
por duna resultado cu awo ta hibando na un Carnaval 
hopi positivo cu ‘bon vibe’. Ta spera cu pa e proximo 
simannan tambe e por continua den e direccion aki, 
sr. Oduber a termina ta bisa. 


in our 

Andin Bikker: 

Grupo lidera 
pa Alonso 
Tromp a tene 
un reunion 
ilegal 

E reunion no tin volidez y no to 
wordo Qcepta dor di PDR 





UN grupo masha chiq- 
uito cu no ta ni repre- 
senta 50% di miembro, y 
hasta ta papia di apenas 
cinco persona a purba 
hunto sr. Alonso Tromp 
den un reunion ilegal pa 
pretende cu nan lo a eligi 
un “directiva nobo” di 
Partido Democracia Real. 
E reunion ey ta ilegal y 
pues no tin ningun vali- 
dez. Ya for di comienso 
di siman a avisa e perso- 
nanan aki via abogado 
cu nan no ta miembro 
y cu nan ta actuando di 
mala fe, segun mr. 7\ndin 
Bikker. 

Camara di Comercio 
tambe a wordo avisa cu 
e personanan aki no tin 
ningun tipo di autoridad. 
No obstante nan a core 
tene un reunion ilegal pa 
saca un comunicado cu 
nan lo a cambia bestuur 
di Partido Democracia 
Real, loke ta duna di 
conoce cu nan ta wordo 
dirigi pa forsanan aheno 
y opositor, cu e unico 
interes pa manipula in- 
formacion y crea un per- 
cepcion incorecto, segun 
Andin Biklcer. 

Ta remarcabele cu e 
grupo cu ta consisti di 


apenas 5 persona. Ta di 
spera cu Camara di Co- 
mercio lo actua diligente 
y no acepta e inscripcion 
di e reunion ilegal y e 
“reunion” pues lo keda 
sin ningun valides. 

Lo tene tur e person- 
anan aki, incluyendo sr. 
Alonso Tromp, person- 
almente responsible pa 
tur daño material, Andin 
Bildcer a laga sa. 

DIRECTIVA ELIGI 

Por medio di un comuni- 
cado di prensa, e Partido 
Democracia Real (PDR) 
di Alonso Tromp a an- 
uncia cu por medio di 
un asamblea (Algemene 
Leden Vergadering 
ALV), miembronan di 
PDR a eligi por medio di 
votacion e directiva nobo 
p’e siguiente dos aña. 
Directiva nobo ta consisti 
di e siguiente miembro- 
nan: Manera ta di spera, 
Presidente: Sr. Alonso 
Tromp; Vice-Presidente: 
Sr. Angelo Roos; Secre- 
taria: Sra. Lisette Gomes; 
Tesorero: Sr. Bernadino 
Stamper y 2do Tesorero: 
Sr. Richard Goeloe. 

Manera ya anuncia, nan 
lo bay prepara nan lis- 


ta di candidato pa bay grupo di Andin Bikker esaki, nan ta cla pa bay 
proximo eleccion. Y si e kier bringa legalidad di Gorte. 



riba tur e 
pregunta 
^ nan . 


Botica 




^.Con 

Bin y . 

I contesta 


"Biba Activo, 

Preveni 

CVA" 


• Bo sa kico ta problema nan 
Cardio Vascular (CVA)? 

• Bo conoce su sintoma nan? 

I nos mes por haci pa preveni CVA? 
Con importante movecion ta? 

Fecha: 

Diasabra, 2i di Januari 2017 

Ora: 

4pm-6pm 

Lugar: 

CrossFit A297, 

LG Smith Boulevard 152 

(banda di Kong Hing Supermarket) 

/dioma: 

Papiamento/lngles 


ORCANISADENCOLABORACIONCU: 


• Diferente charla tocante CVA cu oradornan: 

> • Dr. Cheng, Cardio/ogo 
• Dr. /\/lee/is, Neuro/ogo 
• Dr. /-/oogendam, /nternista 
Sra. Janine Cunther, experiencia cu CVA 
• Sra. Angeiique Saisbach, Dietista 

• Actividad di movecion hunto cu 
gyminstructor Sr. Leroy de Vries! 

*Tur presente por participa y move durante 
un programa divertido di +/-25 min! 


BMTR/CATA . ■- » 

GRATIS! 

^ BIN CU BO KEDS Y TRAHE DEPORTIVO ©O LO TIN BOTER Dl AWA PA TUR PRESENTE ^ 

Edgard Vrolijk di MEP: 

Nos Libertador a laga pa nos un 
pais cu nos lin cu cuida y conserva 


DIARANSON awor, 25 di januari, 
pueblo ta celebra cumpleaños di nos lider 
inmortal Betico Croes y alavez ta recorda su 
maximo esfuersonan pa porfin nos pueblo 
por a kibra e cadena cu tabatin nos dushi 
isla Aruba mara, y cu su lucha incansabel na 
final a logra cu nos ta “baas in eigen huis”, 
cu e logro di nos Status Aparte. 

Nos Libertador a logra locual hopi a purba, 
cu ta Uni e pueblo pa por a logra nos Status 
Aparte. Nos lider maximo tabata sa cu e ta- 
bata un tarea hopi dificil, pasobra e pueblo 
tabata hopi segregra y p’esey nos lider 
maximo a dicidi pa duna e isla su identidad 
cu ta su bandera y su himno. Esaki a duna 
cada ciudadano e sentimento nacionalista 
y cu cada bes cu e bandera tabata bula y 
nos scucha nos Himno “Aruba dushi tera” 
cada ciudadano por ta orguyoso di nos isla 
y cu pueblo completo tabata anhela pa nos 
isla por ser reconoci rond di mundo y por 
ta liber. 

Cu e logro di Status Aparte 1 di januari 


1986 e meta a ser logra. Unda cu awe 
pueblo completo por wak nos bandera ta 
bula rond di mundo y nos himno ta resona 
rond mundo, y cu mundo completo conoce 
nos isla y sigur lo mas importante nos por 
tin e destino di nos isla den nos propio man. 
Nos lider maximo lamentablemente no por 
a mira realisacion di su logronan y p’esey 
den hopi di su discursonan tabata manda 
e mensahe pa nos, nos yiu y nos futuro 
generacionnan: “Laga nos cuida nos Status 
Aparte manera un clompi diamante y laga 
nos yiunan y yiu di nos yiunan gara nos 
bandera, canta nos himno y conserva nos 
patria Aruba”. 

Na momento cu cosnan ta bay dificil den e 
pais aki hamas nos no tin di perde spe- 
ransa, pero nos tin di sigui lucha y no laga 
e lucha di nos Libertador Betico Croes 
tabata envano. 

Nos Libertador a laga pa nos un pais cu 
nos tin cu cuida y conserva y e unico 
manera cu nos por logra esaki ta den 


UNION. P’esey laga cada ciudadano cu ta 
biba riba e clompi diamante yama Aruba re- 
flexiona cu nos no por sigui biba mas oprimi 
y e unico manera pa nos por logra libra nos 
mes di e opresion actual ta UNION. 

Pueblo tin di uni cu e unico causa pa man- 
tene nos libertad y p’esey pa termina mi ta 
pidi pueblo pa no perde speransa hamas, 
pero “Gara e bandera di nos dushi isla Aruba 
y ban sigui cu 
e lucha pa 



Embahador di Sur Afrka a reuni cu 
Minister Yrausquin tocante di su bishita na Aruba 



DEN HAAG - Embahador di Sur Africa 
na Hulanda Vusi Bruce Koloane a reuni 
cu Minister Plenipotenciario Juan David 
Yrausquin relaciona cu su bishita pa Aruba, 
cual lo tuma luga na final di februari 2017. 

Tambe presente na e bishita aki tabata Nout 
van Woudenberg, advisor pa Asuntonan di 
Reino na Ministerio pa Asuntonan Exterior 
y Shandra John directora di Gabinete di 
Aruba. 

Embahador Koloane a bisa cu na Aruba 
e lo haci un bishita di cortesia na Prome 
Minister Mike Eman y lo reuni cu Minister 
pa Asuntonan Economico Richard Arends y 
Minister di Turismo Mike de Meza. 
Durante di e bishita lo tene un South Africa- 
Aruba Business Eorum pa informa comer- 
ciantenan Arubiano riba posibilidadnan pa 
inverti na Sur Africa y pa turismo pa e pais 
Africano. 

Tambe ta e intencion pa tene un reunion cu 
rector di Universidad di Aruba Glenn Thodé 


pa extende relacionnan cordial y pa sondea 
posibilidad di intercambio pa studiantenan. 
Tambe embahador Koloane lo tene un 
charla riba e maneho di Sur Africa pa loke 
ta trata relacionnan exterior y e rol di e di- 
aspora Africano. 


Minister Yrausquin a bisa embahador 
Koloane cu e por conta cu cooperacion di 
Gabinete di Aruba y diferente departamento 
na Aruba pa e bishita di e embahador na 
Aruba ta uno exitoso. 

Shailiny Tromp-Lee di MEP: 

Dia di Betko ta un dia pa celebra 
y reflexiona pakko nos ta yama 
Betko "Nos Libertador" 


RIB’E dia aki, nos como mayor, educador 
y Gobierno en particular, tin e deber di pone 
enfasis rib’e logronan y muy en especial, 
duna atencion na e lucha cu e Arkitecto y 
realisador di nos Status Aparte a hiba, pa 
awe nos ta liber den nos propio cas. Betico 
tabata un politico cu semper tabata corda 
riba su pueblo na prome luga. Un homber 
orguyoso di tabata yiu di e pueblo aki. 
Cu un don special pa destila e anhelo di e 
pueblo pa libertad na diferente manera cu 
un solo meta: realisacion di esaki! Betico a 
keda golpia, cera y tira pa e solo motibo cu 
el a hiba lidersago di e partido cu a hiba e 
lucha di e pueblo aki pa libertad den e fase 
di realisacion, esta Movimiento Electoral di 
Pueblo. E tabata un lucha largo, un lucha 
cu a laga su marcanan atras, un lucha cu 
a laga su cicatrisnan atras y aunke cu ul- 
timo añanan nan kier tapa nan cu ‘cirugia 
plastico’ y falsificacion di historia. Mi ta 
convenci cu loke tin na documentacion, ta 
mas cu suficiente pa mantene e historia di su 
logro y lucha berdadero bibo. Betico semper 
a carga fe y confiansa den e mentalidad y 
caracter di e pueblo aki y tabata consciente 
cu hunto y uni bo ta logra! Betico tabata sa 
cu pa logra cu e pueblo ta para hunto cu ne 
den e lucha, e mester bin cu simbolonan cu 
lo crea union y lo hisa e sentimentonan di 
patriotismo. Pa e motibo aki el a percura pa 
introduci un himno y un bandera. Alabes a 
duna hopi atencion na cultura di Aruba y a 
bin cu un organo pa percura pa maneho y 
cuido di esaki. Dor di crea union den pueblo, 
no obstante diferencianan di opinion riba 
otro terenonan, 7\ruba completo a para pa 


e lucha pa nos libertad. Un pueblo cu un 
meta en comun, un meta nacional, libertad 
y mayor felicidad pa un y tur y e futuro 
generacionnan. Dia di Betico ta un refleho 
di e strategia cu Betico a usa pa logra su 
meta. Dicon mi ta bisa esey? Dia di Betico 
famianan ta subi caminda pa celebra. E ta 
un dia di fiesta nacional. Un dia cu ta crea 
union, patriotismo, orguyo y asina mi por 
sigui menciona. Diferencianan di opinion ta 
keda hala un banda pa rindi honor na Nos 
Libertador. Un dia cu mi ta convenci ta haci 
Nos Libertador, aya, na cielo, hopi feliz. 
Manera cualkier yiu ta orguyoso di logro- 
nan di su mayornan, ta usa esakinan como 
ehempel, ta saca motivacion di nan y sem- 
per lo percura pa nan no keda lubida. Ami 
como miembro di Movimiento Electoral 
di Pueblo, e partido di Nos Libertador, ta 
orguyoso di e legado cu el a laga atras. 

Un fuente di inspiracion y motivacion con- 
tinuo. Aunke tin ta vocifera cu mester stop 
di usa Betico den nos mensahe, ami ta sub- 
raya e hecho cu esaki ta a base di ignorancia 
of intimidacion. 

Ta nos deber pa keda recorda y acentua 
e importancia di su lucha y logronan pa 
Aruba, pa bo, pa nos yiunan y futuro gen- 
eracionnan, dor di demostra pa medio di 
accion y hecho, cu nos ta compronde y sigui 
su lucha. Mustrando mesun inovacion y as- 
tucia politico cu nos lider a sa di demostra. 
Riba Dia di Betico nos mester bati riba nos 
pecho, nos mester alsa nos voz y bisa: ‘Danki 
na dj’e nos tin nos propio himno y bandera, 
nos Status Aparte, nos Parlamento/Gobi- 
erno, nos moneda, nos Banco Central...nos 



ta baas den nos mesun cas! 

Dia 25 di januari venidero, Dia di Betico, 
laga nos tur hisa nos bandera, bisti nos t- 
shirt y asisti na e diferente actividad riba 
nos isla. Nos di MEP lo tin un celebacion 
grandi dia 24 di januari na Cede di MEP na 
Savaneta dilanti Wintergarden di 6:00pm 
- 12:00pm. Nos ta invita pueblo henter pa 
bin celebra hunto cu nos den ambiente di 
TBS Brassband, Tsunami, Buleria y Jeon. 
Nos ta wardabo! 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

ADECK expandiendo den Caribe 

Acuerdo di 
ceeperacien firmá 
entre Corsou y 
Republica Dominicano 


WILLEMSTAD - 

Den oficina di Cónsul di 
Republica Dominicano 
na Córsou a tuma lugar 
diamars ultimo firma- 
mento di un acuerdo 
di entendimento entre 
ADECK; e Asociacion di 
Empresa(rio) Chiquito 
y Mediano di Córsou 
y Cámara di Comercio 
Hulandes na Republica 
Dominicano. 

E acuerdo ta basá riba 
intencion pa promové 
inter-relacion di comu- 
nidadnan empresarial in- 
teresá den haci comercio 
y inverti den esald entre 
Republica Dominicano y 
Córsou. 

Tambe pa realisá estu- 
dionan, coordiná acti- 
vidadnan y recomendá 
respectivo Gobiérnonan 
pa yega na cooperacion 
económico, comercial, 
tecnológico, cultural y 
turistico; entre e dos pais- 
nan. 


Deseo ta tambe pa pro- 
mové asistencia técnico 
via di intercambio mutuo 
di informacion comercial 
y tecnológico entre e dos 
paisnan. 

Mester organisá tambe 
programanan di apoyo 
sectorial pa desaroyo mu- 
tuo di sectornan manera 
agricultura, beyesa y bie- 
nestar, tecnologia di in- 
formacion, industrianan 
creativo; e.o. sectornan 
cu ta di tur dos su interes. 
Y tambe desaroyá acti- 
vidadnan relacioná cu 
promocion di comercio 
y cooperacion econó- 
mico entre tur dos pais, 
cu atencion pa deporte 
usando técnica di cluster 
pa logra e meta. 

Taiana Mora, kende ta 
Presidente di Cámara di 
Comercio Hulandes na 
Republica Dominicano a 
bisa cu a yega asina ald na 
un acuerdo cu ta bay sirbi 
Córsou como Republica 




Riba e potrét por mira di robes pa drechi 
Cónsul di Republica Dominicano na Córsou Francisco A. Francisco, 
Taiana Mora di Cámara di Comercio Hulandes di Republica 
Dominicano y Wilbert Geertruida di ADFCK. 


Dominicano. 

E ta mira hopi posibilidad 
sigur pa loke ta comercio 
di agricultura. 

Presidente di ADECK, 

Wilbert Geertruida 

a bisa cu e ta mira esaki 
como un bon reto cu ta 
yuda Córsou sigur pa 
loke t’e parti di agricul- 
tura. 

‘Nos ta haciendo e es- 


fuerso aki p’e sector y 
nos ta bay duna tur loke 
nos tin di nos mes’, segun 
Geertruida. 

Cónsul General di 
Republica Dominicano 
na Córsou Francisco 
Francisco a bisa di ta 
sumamente contento cu 
tin un acuerdo asina ald 
y mas ainda cu e firma- 
mento a tuma lugar den 


su oficina. 

‘Pa nos tambe 2017 ta 
un aña di hopi reto y nos 
Ider p’e acuerdo ald logra 
ya cu nos ta sinti nos mes 
famia cu Córsou’, asina e 
Cónsul a bisa. E acuerdo 
a keda firmá pa Wilbert 
Geertruida di 7\DECK y 
Taiana Mora di Cámara 
di Comercio Hulandes di 
Republica Dominicano. 


Stranheronan la saca mienes 
di flerin sin paga belasting! 


WILLEMSTAD - No pa años sino pa década 
un grupo di macamba y algun otro hende di naciona- 
lidad stranhero cu tin cas grandi na Corsou, pero ta 
biba temporalmente riba nos isla, ta explotá kamber 
pa huur cu stagaire cobrando e placa sin paga un sén 
di belasting. Di e manera ald riu di placa ta sali for 
di e pais aki y ta depositá e placa riba nan cuenta 
den nan pais di origen sin cu Ontvanger di Corsou 
ta cobra ni un sén preto di e placa aki. 

Esey te conclucion cu nos a saca despues di a lesa 
cu tres organisacion semi gubernamental a firma 
acuerdo cu otro pa contratá e empresa Airbnb pa 
asisti Corsou pa regularisá e jungle aki. 

Un tempo Oficina di Turismo tabatin e tarea di con- 


trolá e ‘guesthouse’ nan cu a lanta manera padestoel 
na Corsou pa acomodá stagaire Hulandes Europeo. 
E hendenan aki tabata haci negoshi, pero no tabata 
registrá na Cámara di Comercio ni na Oficina di 
Turismo y ta ora cu haña sa via-via cu tin hende tin 
un negoshi asina, nan tabata enfrentá nan pa pone 
nan paga belasting. 

Un persona cu ta explotá un cas cu 10 kamber tambe 
tin cu paga belasting mescos cu hotelnan pero pa 
años no a cobra e hendenan aki, pasobra Oficina di 
Turismo no ta ekipá cu Rechérche pa investigá ni 
deurwaarder pa pone beslag. 

Banda di esey personal di Oficina di Turismo cu 
tabatin encargo pa controlá si e acomodacion ta 


‘save’ pa hende bida aden tabata topa cu dolor di 
cabes enorme, pasobra e doñonan tabata core cu nan 
manera ta cachó sin banchi nan tabata. 

Y mester bisa cu nunca directiva ni gerencia di 
Oficina di Turismo no a duna e personal e hérmént 
pa traha pa nan por ehercé nan trabou di cobra 
placa pa Oficina di Turismo tin sén pa ehecutá su 
programanan. 

Cu firmamentu di e acuerdo cu Bnb por bin un 
cambio di esaki, pasobra nan ta un organisacion 
mundial cu Gobierno di Corsou y Aruba a afiliá 
na dje, pasobra bo no por bringa nan y estando di 
bo banda Corsou y Aruba ta haña e beneficionan 
di por cobra ora un turista cu mochila keda den e 
hotelitonan aki. 

Reportadamente tin como 300 di e casnan di aparta- 
mento riba cual e doñonan no ta paga OB ni prima 
social pe personal di limpiesa y e cos aki ta costa 
caha di Gobierno entre 8 pa 10 mion florin. 

Oposicion o kedo 1ep'.... 

OM a tira keho contra 
Davelaar den baki sushi 


WILLEMSTAD - Ministerio Publico lo 
no start un investigason penal contra e lider 
politico di Partido Nacional, Humphrey 
Davelaar manera 9 miembro di oposicion 
cu a bay ciegamente tras di e Parlamentario 
condená Gerrit Schotte a entregá contra 
Davelaar. 

Fo’i ora Parkét di Procuradór-General no 
ta duna Landsrecherche Górsou encargo pa 
haci un investigacion mas profundo rela- 
cioná cu un keho di 10 di janiiari 2017 di 
9 miembro di Parlamento contra sr. Hum- 
phrey Davelaar cu n’e momentu ey tabata 
Presidente di Staten. 

Ministerio Publico (OM) no ta haña uso 
di e proceso, esey ta nificá cu nan a tira e 
denuncia den baki sushi. 

Simplemente un investigacion penal n’e 


momentonan aki no ta na su lugar manera 
Ministerio Publico a informá e denuncian- 
tenan di conocé por escrito. 

E denunciantenan tabata di opinion cu e 
manera cu e reunion di Parlamento a tuma 
lugar, despues cu algun miembro di Staten a 
aceptá un posesion como Minister, no a bay 
conforme e procedura corecto y cu e docu- 
mentonan cu a keda trahá den e procedura 
aki mester keda apuntá como falsificá. 

Sr. Davelaar lo a haci su mes cu esaki, kon- 
forme e denuncia, culpabel na un hecho 
castigabel, di acuerdo cu e denunciantenan. 
Ministerio Publico no ta kima su dede cu un 
denuncia chimboi y corectamente a informá 
e denunciantenan cu e denuncia mester 
ta tópico den un debate democrático den 
Parlamento. 



Un posibel contesta for di e debate por ta cu 
mester bin mas regla tocante proceduranan 
óf tin cu yega na entendimento tocante in- 
terpretacion di e reglanan actual. 

Uso di e instrumento penal por polarisá e 
debate en bes cu e ta stimulá un debate. 

P’e motibo ald Ministerio Publico a dicidi 
p’esey cu ta mantené máximo moderacion 
den esald, promé cu iniciá un proceso penal. 
Gu otro paalabra nan a haña un ‘tik op de 
vinges’ y e caso a caba. 



Dama herida den 
explesien na 
pemp di gaselin 


WILLEMSTAD - Diahuebs 19 di januari 2017, alred- 
edor di 11 ’or, Gentral di Polis a dirigi unidad di Polis na un 
pomp di gasolin na Wég Naar Welgelegen pa un explosion, 
caminda tin un persona herida. 

Na yegada di e unidad policial, nan a constata cu tabatin bastante 
huma ta sali for di e kantoor di pago. Presentenan a logra 
saca e victima for di e kantoor. E dama victima a ricibi 
varios kemadura na gran parti di su curpa. Ambulance cu 
a presenta na e sitio a transporta e victima pa policlinica 
di SEHOS, pa tratamento medico. 

Unidad di bombero cu a yega na e sitio a domina e situacion. 
Gausa di e explosion no ta conoci. Investigacion ta continua. 


Registra a 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com 


www.facebook.com/awemainta 


5^ 583-1400 


583-1444 




















AWEMainta Diabierna, 20 Januari 2017 


Servicio pa 
Comunidad 

Emergencia 


Brandweer.911 

Polis.100 

Polis Oranjestad.102 

Polis San Nioolas.104 

Polis Santa Cruz.105 

Polis Shaba.107 

Polis Tipline.11141 

Ambulanoe San Nioolas. 584-5050 

Ambulanoe Sasaki. 582-5573 

Ambulanoe Wayaoa. 582-1234 

Hospital. 527-4000 

Centro Medioo San Nioolas . 524-8833 
SVB (AC-Ziekmelding). 527-2782 


Botica na Warda 


Pabou di Brug: 

Noord N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digioel.145 

WEB Storingdienst. 525-4600 

Reina Beatrix Intl Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Glive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundaoion Respeta Mi. 582-4433 

Fundaoion Guia Mi. 587-1677 

Muhe den Difioultad. 583-5400 

Telefon pa Hubentud.131 

Centro Kibrahaoha. 588-3131 

Stiohting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Gregorio Woltt su análisis di e.o. susesonan na 201 ó, loke a pasa na Aruba 

17 Aña trahador na SETAR N.V., 
pero den vaste dienst na Tempo 


SIGUIENDO cu SETAR N.V. y e postura débil 
of malisimo di STT, nos ta haya n’e compañia aki cu 
casi 50% di trahadornan ta den servicio di Tempo. 
Hasta tin casonan di trahadornan cu 12, 13y 17 
aña di servicio trahando na SETAR N.V., pero den 
servicio di Tempo. 

Como nan tin asina hopi aña den servicio di Tempo, 
awor ta den vaste dienst di Tempo, pero trahando 
tur e 17, 15,12 añanan na SETAR N.V.. 

Bo ta trahando 17 aña pa un compañia estatal, pero 
ainda bo ta den servicio di un uitzendburo, esaki ta 
un abuso di primera orden pa un compañia estatal 
haci sorto di maneho asina, e pregunta grandi ta 
unda e sindicato STT a keda. 

PANAMA-PAPERS 

Otro asunto cu sigur ta requeri un investigación 
profundo t’e hecho cu den e Panama-Papers a sali 
nomber(nan) di funcionario halto na SETAR N.V. 
Esald sigur t’e dealnan cu funcionario(nan) ta haci 
cu companianan grandi pa cierto servicio cu pueblo 
di Aruba, e clientenan di SETAR N.V. ta paga. 

Pasobra pa bo ta riba e lista di nombernan dki 
Panama-Papers tin algo cu no por claridad di dia, 
e ta hole stinki y placa mester a lora bao di mesa. 
Na SETAR N.V. tur hende sa, sindicato no ta de- 
nuncia. Gobierno no ta haci nada. Pakico? Kico tin 
eytras? Ta bale la pena un investigación profundo. 

No, un investigacion estilo e Feitenonderzoek den e 
caso di Hedging na WEB Aruba N.V., cu Gobierno 
a paga un compañia local, pero no a trece e claridad 
y ni e berdad dilanti. 

Tur hende sa cu “wie betaalt, bepaalt”, pues eyden 
ta bin solamente e feiten cu Gobierno kier mira. 
Den un feitenonderzoek di Gobierno no ta sali e 
claridad y ni e berdad. 

ELIMINACION DI GELIIIGBEDRAG 

Eliminacion di Gelijkbedrag y otro areglonan 
p’esnan cu ta bay cu pensioen después di 31 de- 
cember 2014 

Un error grandi di Gobierno, sindicatonan no haci 
nada contra esald of sindicatonan mes ta parti di e 
fayo grandi aki contra e clase trahador den sector 
publico. 

Ta bon pa mustra di unda e gelijkbedrag pa pensio- 
enadonan cu a traha pa Gobierno a bin. 

Mi persona tabata parti di acuerdonan aki den 
pasado dor di propone, negocia y acorda. 


Durante e periodo dificil encuanto seramento di e 
refineria Lago, trahadornan di Gobierno no a ricibi 
indexering for di 1984 pa 1995. 

E porcentahe durante e 12 añanan a monta te banda 
di ±_ 40%. Durante negociacion cu Gobierno nos 
(sindicato) a logra di ricibi bek banda di 19%, cu 
inicialmente mester a bay den salario. 

Nos a yama esald e inhaalmaneuvre. Despues di a 
ricibi porcentahenan pa 2 aña den salario, Gobiemo 
a bin beky bisa cu ta hopi dura pa hinca e inhaalma- 
neuvre den salario, pasobra e tin hopi consecuencia. 
Nos a negocia y nos a yega na un acuerdo cu e 
inhaalmaneuvre ta bay den toelagenan. Nos a hisa 
vakantie-uitkering, nos a bin cu varios toelage. 

Cierto momento nos a bisa cu cu e pensioenado 
tambe mester goza di e inhaalmaneuvre, como cu 
e inhaalmaneuvre no ta bay mas salario, pues e no 
ta ser calcula den su pensioen. E pensioenado cu a 
entrega durante 1984 pa 1995, no por wordo benta 
un banda, pero e mester sigui ricibi su parti den 
toelagenan. 

Pesey a bini e geljijkbedrag pa pensioenadonan, 
bashi-premie y mas toelage pa pensioenadonan. 

Loke mi sa cu Gobierno a manda APFA un carta di 
dos regel bisando, APFA cu personanan cu bay cu 
pensioen después di 31 december 2014 no ta ricibi 
gelijkbedrag, ni voorjaarspremie. 

IGCO SINDICATONAN TAHACI, TAMBE 
E TRAHADOR? 

E decisión aki di Gobiemo mester a sali di hendenan 
cu ta anti-pensioenado. 

E pregunta grandi ta unda sindicatonan a keda, 
pasobra no ta mira ningun comunicado sindical 
bringando y condenando Gobierno p’e hecho aki. 
Tin mas pregunta, si tin sindicato cu a firma e acu- 
erdo aki cu Gobiemo pa perhudica pensioenadonan. 
Si t’asina, e splicacion cu mi a duna mas dilanti, ta 
indica un error grandi di sindicato, cual mester ser 
corigi. 

Pesey mi yamada na tur trahador di Gobierno, bay 
na bo sindicato y exigi pa Gobiemo coregi e error aki. 
Si mester, tur trahador mester prepara pa lucha, esta 
demonstracion, otro acciónnan, pa no lubida welga. 
E gelijkbedrag pa hopi trahador ta nifica banda di 6 
pa 12% di e total na pensioen pa aña, pa gran parti 
di e trahadornan actual den servicio di Gobierno. 
Pues e ta bale la pena pa lucha p’e, pero ta bo mes 
mester bay p’e y forsa bo sindicato pa sali y lucha p’e. 

Aruba Tourism Authority cu prome 
anochi informativo na San Nicolas 

Saif NUolas 
kier mira mas 
fluho di turismo 
na San Nholas 

ARUBATourism Authority conhuntamente cu varios socio den 
Gobierno, sector priva, NGO’s y e pueblo di Aruba ta trahando 
riba un plan dirigi riba desaroyo duradero di Aruba su producto 
turistico. 

E plan lo ta uno cu ta tene cuenta cu e balansa entre nos comuni- 
dad, nos bishitante, nos socionan y nos medio ambiente, p’asina 
por alinea y determina siguiente pasonan pa haci di Aruba uno 
mas Dushi pa biba, como tal uno Dushi pa bishita. 

E plan aki ta carga e titulo: ‘Cu Mira pa Euturo’. 

Parti di e proceso ta ensera yega serca na ciudadanonan p’asina 
scucha directamente nan opinion, pensamento y vision pa cu e 
producto turistico di 7\ruba. 

Asina aki, dia 17 di januari ultimo Oficina di Turismo a tene e 
prome encuentro den bario di San Nicolas. 

Esald a tuma lugar den un seno ameno na YMCA San Nicolas, 
unda CEO di ATA, Ronella Tjin Asjoe- Croes, a hiba palabra 
yamando un y tur bon bini y elabora riba e rol di ATA. 

A bin splica cu ta cardinal pa nos desaroya 7\ruba den un forma 
sostenibel p’asina por mantene e producto turistico na un nivel 
mas halto. 

E grupo presente a tuma parti na varios ehercicio unda nan ta 
haña e oportunidad pa expresa nan opinion riba diferente topico. 
Asina aki e ciudadanonan a vocifera cu nan ta hopi orguyoso di 
nos cordialidad, hospitalidad y cultura, cu hunto ta forma nos 
identidad. 

Adicionalmente, hopi tabata di opinion cu tin areanan riba nos 
isla cu ta “overdeveloped” y cu nos mester ta mas critico. 

Gregory Richardson, kende tambe tabata presente a vocifera esaki 
indicando cu nos mester “hiba Aruba den un forma sostenibel 
cu no solamente ta carga e aspecto economico, pero tambe e as- 
pecto humano y esun di naturalesa, pero tambe e participacion 
di e pueblo.” 

Ademas, esnan presente a indica di kier wak mas fluho di turista 
na San Nicolas y a elabora riba varios ehempel con nan ta mira 
esaki lo por wordo stimula. 

Oficina di Turismo sigur tabata contento cu e participacion di e 
sesion aki y kier gradici tur cu tabata presente. 

Esald tabata e prome edicion y lo wordo sigui pa un sesion na 
Paradera (18 di januari) y na Noord (19 di januari). 

Por subi e pagina di Facebook ‘Cu Mira Pa Futuro’ pa mas infor- 
macion of bishita www.cumirapafuturo.com . 

Cu interes grandi caba pa GED Program 

^^Nos hobennan merece tur posibilidad 
pa yega na nan mela den enseñansa^^ 

segun Minister Hooyboer-Winklaar 


DIALUNA ultimo Minister Mi- 
chelle Hooyboer-Winklaar di Enseñansa y 
Famia hunto cu International School of 
Aruba a formalisa un acuerdo pa lansa e pro- 
grama GED Aruba, un programa y un serie di 
test internacionalmente reconoci na nivel 
di enseñansa secundario cu ta conduci na 
un certificado cu credencialnan ekivalente 
na un diploma di “U.S. High School”. 
Mientrastanto ta ofrece GED® test na mas 
di 60 pais rond mundo y awor International 
School of Aruba a aplica pa bira e prome 
Authorized Education Provider (AEP) den 
region, unda cu lo ofrece un programa 
completo di preparacion y guia hunto cu 
e examennan. 

GED ta reconoci pa un cantidad grandi di 
Gollege y Universidadnan na Merca, Ganada 
y den region como ekivalente na un High 
School diploma. 

Minister Hooyboer-Winklaar ta suma- 
mente contento di por formalisa un colabo- 
racion cu International School of Aruba 
pa ofrece e programa aki pa nos hobennan. 
Segun e mandatario, inicio di e pro- 
grama ta den cuadro di e vision y maneho di 
Ministerio di Enseñansa pa diversifi- 
ca nos sistema educacional y crea mas op- 
cion pa nos hobennan. 

Minister Hooyboer-Winklaar ta men- 
ciona cu ta sumamente importante pa of- 
rece nos hobennan mas opcion y alterna- 
tiva. 

No ta tur hoben ta, kier of por sigui 
e mesun trayecto of ruta educacio- 
nal y mester reconoce cu tin mas ca- 
minda cu por yega Roma. 

Den e caso aki e GED Pro- 
gram ta bira e prome 
programa na nivel se- 
cundario na 




Ingles subsidia dor di Gobierno. Esaki 
ta crea un opcion na Ingles cu ta acesibel 
pa tur esnan cu ta interesa, mirando cu 
e gastonan envolvi lo ta minimal. 

E meta principal di e GED Program 
ta pa duna studiantenan e opor- 
tunidad pa logra nan credencial- 
nan cu lo por duna aceso na enseñansa su- 
perior apesar di nan trayectorio anteri- 
or of duna posibilidad pa mehora nan posi- 
cion laboral. 

E GED Program lo inicia na augustus 2017 
na International School of Aruba y tin 
un capacidad pormedio di 200 studiante pa 
aña. E programa lo wordo ofreci den or- 
anan di anochi na International School mes. 

E programa di preparacion y exam- 
en ta consisti di e materianan “Eanguage 
Arts - Reading”, “Language7\rts - Writing”, 
“Math”, “Science” y “Social Studies”. 

E edad minimo pa aplica p’e GED Program 
ta 17 aña y mester tin nacionalidad Hu- 
landes of prueba di residencia na Aruba pa 
un minimo di 5 aña. 



Tur studiante cu aplica mester mustra sufi- 
ciente “English Proficiency”. Esaki lo wor- 
do getest na comienso di e programa unda cu 
lo ofrece tambe un programa di guia. 

Dor cu e programa aki ta wordo subsidia 
pa Gobierno di Aruba e gastonan p’e stu- 
diante ta minimal. 

E unico gasto cu e studiante mester cu- 
bri t’e gastonan di examen cu ta mas of me- 
nos $140 dolar p’e programa completo. 
Den caso cu mester tuma e Toefl Test di 
Ingles lo tin algun gasto adicional envol- 
vi pa testing. 

International School of Aruba a desaroya 
un website unda cu tur informacion di e 
GED Program lo wordo publica. 

E website aki ta www.gedaruba.com In- 
scripcion p’e proerama ta poni pa inicia 1 
diapril2017 

Tur interesado por registra via di e website 
pa keda na altanto di tur informacion y 
updates. 

Minister Hooyboer-Winklaar ta enfatisa 
cu nos mester reconoce cu tin un de- 
manda y necesidad grandi pa crea mas op- 
cion pa nos hobennan. 

“Nos ta reconoce cu educacion no ta one- 
size fits all. Nos mester elimina dead-ends 
den nos sistema educacional y crea ca- 
mindanan alternativo pa nos hoben- 
nan por yega nan meta. 

Tur hoben merece di tin aceso na mas hopi 
posibilidad. Nos tin cu cambia algun pensa- 
mento cu lamentablemente te ainda ta existi 
unda ta insisti cu e mucha mester adapta 
nan mes den e sistema y si esey no pasa, te 
ey e ta yega.” 

Mas leu e mandatario a enfatisa cu “nos ta 
ehecutando un maneho poniendo e alumno 
central y dunando oido n’e necesidadnan 
den nos comunidad”. 


E titular di enseñansa ta satisfecho cu 
despues di hopi preparacion y esfuerso 
ta logra introduci e GED Program como 
un opcion mas pa nos hobennan. 

Minister Hooyboer-Winklaar ta in- 
dica cu lo sigui traha riba mas y dife- 
rente opcion di estudio pa nos hoben- 
nan y ta stimula tur hoben cu ta inte- 
resa pa aplica p’e programa unico aki. 

Den e campaña di "Cambia & Spaar" di Nagico Insurances 

Rhomyko Vfinklaar 
a gana gasolin pa 
henffer aña 20 1 T 
cu Nagico 



DESDE aña pasa, specialmente pa e tempo- 
rada ald di pago di number di auto y cambio di 
seguro, Nagico Insurances a lansa su campaña 
di “Cambia y Spaar”. 

Rhomyko Winldaar y su señora ta cliente for 
di 5 aña pasa caba, tanto pa nan auto como pa 
nan cas y a participa dor di “Like & Share” 
e promocion riba red social. Y asina aki nan a 
gana gasolin gratis pa 12 luna largo percura pa 
Nagico Insurances! 

E campaña di “Cambia & Spaar” di Nagico 
Insurances, ta encera cu clientenan por spaar 
15% of mas, cu ta representa un averahe di 200 
florin pa aña riba nan seguro. 

E proceso di cambio ta masha facil, mescos 
e formula 1, 2 y 3. Djis manda un copia di 
bo polisa existente hunto cu bo rijbewijs via 
email cambiayspaar(5)nagico.com , of via what- 
sapp 592-3378 of via inbox di nan pagina di 
Eacebook. Dentro di 2 dia ta manda un oferta 
competitivo y si acepta, den 1 dia e polisa lo 
ta cla na oficina Nagico Insurances na Dakota. 
Tur cu cambia nan seguro di un otro compania 
pa Nagico Insurances, lo probecha di un miho 
prijs, servicio 24 ora pa dia y 7 dia pa siman 
di Road Service den caso cu bo auto daña of 
den caso di accidente clientenan ta yama 191 
y Nagico ta yega mesora pa yudabo y regla tur 
asunto na e sitio mes. 

Rhomyko Winklaar a bisa di ta masha contento 
y hopi satisfecho cu e servicio y e productonan 
di Nagico Insurances. Ta cu placer el a participa 
y a gana e premio cu sigur e lo haci bon uzo di 
dje. E1 a bisa cu como cliente satisfecho, e ta 
orguyoso di recomenda tur hende pa cambia pa 
Nagico y probecha di bon servicio na un tarifa 
competitivo. 

DIADOMINGO 29 di januari, Federacion di Esgrima, S.A.B.A lo ta or- 
ganisa su prome competencia pa loke t’e calendario di actividad di esgrima 
den 2017. 

E competencia mas cu claro ta relaciona cu Dia di Betico y ta pa tur e club- 
nan miembro di esgrima na Aruba. 

E lugar unda e competencia lo wordo teni ta n’e localidad recreativo di Cristo 
Rey School na Brazil y ta programa pa cuminsa pa lOor di mainta. 

E deporte di fencing den e ultimo añanan a bira uno popular bou di nos 
hobennan, unda mas y mas mucha ta practica e deporte Olimpico aki. 

Den e aña deportivo tras di lomba, varios actividad a wordo organisa p’e 
atletanan door di Eederacion di Esgrima. Tambe a bishita algun competencia 
internacional unda e haci un bon papel, sigur na Corsou caminda a logra 
varios prome lugar. 

E deporte di esgrima sigur tin algun futuro y talento prominente den e de- 
porte di spada. Actualmente tin tres club di fencing cu ta Universal Eencing 
Club, Scherm Club Brazil y Don Bosco ICnights. 

Un danki sigur na Lotto, e Loteria di Aruba pa medio di Comision di Sub- 
sidio cu a subsidia e eventonan deportivo enconexion cu e celebracion riba 
Dia di Betico. 



BANCO 01 CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 19 Jan, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 


publiek 



reischeques en 





overboekingen 



Ned. Antil. Gulden ANG 

98.00 

100.00 

biljetten 

100.20 

Per ANG 100 



chq./overboeking 100.00 

Amerikaanse dollar USD 

1.77 

1.78 

1.80 

Canadese dollar CAD 

1.32 

1.34 

1.36 

Zwitserse frank CHF 

176.86 

177.58 

178.38 

(per 100) 




Pond sterling GBP 

2.13 

2.18 

2.24 

Japanseyen JPY 

154.04 

155.45 

157.01 

(per 10.000) 




EURO EUR 

188.28 

190.00 

191.91 

(per 100) 




Deense kroon DKK 

24.56 

25.28 

26.08 

(per 100) 




Noorse kroon NOK 

20.05 

20.77 

21.57 

(per 100) 




Zweedse kroon SEK 

18.88 

19.60 

20.40 

(per 100) 





Por spera 25 
Tumbero y 9 Banda 
pa e di 47 Festival 
di Tumba Aruba 

DIARANSON tabata e dia pa inspcripcion 
pa e di 47 Festival di Tumba Aruba. Comision 
di Tumba, bou encargo di Maestro sr. Robert 
Jeand’or, a spera tur esnan cla pa competi pa e 
corona entre 6’or cu 9’or di anochi na oficina 
di SMAC. 

For di trempan por a mira varios stacion di 
radio ta set up p’asina por transmiti for di 6’or 
en punto pa mira e prome participantenan yega 
pa inscribi. 

E prome ora tabata relativamento keto, pero 
poco e Tumberonan conoci di nos isla a cum- 
insa yega p’asina oficialisa nan participacion na 
Eestival di Tumba Aruba. 

Tabata reina un dushi ambiente di colegialidad 
entre partcipantenan y medianan di comuni- 
cacion presente pa cubri tur esaki. SMAC y 
Comision di Tumba ta sumamente contento di 
por a ricibi nan tur pa algun ora den nan sede 
na Weststraat. 

Sigur por sinti e fiebre di Aruba su Carnaval y 
esaki sigur a conta pa tur esan cu a inscribi ayera. 
Nan ta cla pa yuda nos engrandece e Festival di 
Tumba 7\ruba. 

Un poco despues di 9’or di anochi, a anuncia e 
resultadonan, cu a nifica un total di 25 Tumba 
acompaña pa 9 diferente banda. Esaki ta un 
adelanto den cantidad di participacion compara 
cu aña pasa e tabata 17. 

Comision di Tumba e expresa cu a keda hopi 
contento cu e cantidad di inscripcion y cu e ta 
un desaroyo positivo pa nan como Comision di 
Tumba y e Festival mes. 

Festival di Tumba 7\ruba ta tuma luga na T^ruba 
Entertainment Center riba diasabra 28 di janu- 
ari. Ticket pa entrada, na balor di 25 florin, lo ta 
obtenibel for di dialuna en adelante na oficina di 
SMAC. Lo anuncia si lo tin mas punto di benta. 
SMAC y Comision di Tumba ta desea di mira un 
stadion yen di fanatico, amantenan di Tumba, 
gosando en bibo di e ritmonan pegahoso di 
Tumba. Bar y cushina semper ta bon surti. 

Comision di Tumba ta publica e lista di inscrip- 
cion. Aki por mira nomber di tur participante 
y banda. 

^ Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Stanley Selwin 
Raymond Tromp 

Mihor conoci como O.J of Stanley di Sividivi 
*05-11-1956-112-01-2017 

Na nomber di su 

Mama: Norma Tromp-Calmus 

Rumannan: MaikelTromp (Hulanda) 

Maira Coffie-Tromp (Hulanda) 
Sobrino: Haybert Hooi &famia (Hulanda) 
Sobrinanan: Giovianca Gregorius y famia 
(Hulanda) 

Teresa Aishe Tromp y famia 
Tanta y Omonan, Prima y Primonan, Bisinjanan di 
Sividivi, Amigonan y Amiganan demas conocirnan, 
famianan :Tromp, Calmus, Coffie, Hooi, Gregorius, 
van Hoek,Trott, Geerman, Rama, Zielinski, Lacle, 
Statie, Kock 

Ta invita pa asisti na acto di cremashon cu lo tuma 
lugar diasabra 21 januari 2017 for di 9'or pa 1 Vor 
di mainta na Aurora Funeral Home. 

Nos ta pidi nos disculpa si nos por a lubida un of 
masfamia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


The Lord is my Shepherd, I shall not want 
He makes me lie down in green pastures 
He leadeth me besides still waters: He restores my 
soul 

And I will dwell in the house of the Lord forever 
Psalm 23 

With deep sadness, yet thankful for her life, 

We announce the passing away of: 



Marie Ariane 
Arrindell-Chevalier 

*07-08-1944 - 112-01-2017 

Date and place of funeral will be announced later. 


Scriptures 

Cumana 76 
Oranjestad,Aruba 
Tel: 588-6699 
f Fax: 588-6698 

/ Cel: 593-0857/560-1403 


Cu inmenso tristesa na nos 
Curason pero conforme cu 
Boluntad di Dios, nos ta participa 
Fayecimentodi: 



Sr. Calixto Jacobo Everon 

*23-05-1944--f16-01-2017 
Extrahador di DOW 


Na number di su Mayornan: +Gilberto Everon 

+Elizabeth Everon 

Yuinan: Dorothy Everon y Antonio Larez 
Giovanni Everon y Ketty Everon 
Mama di du Yuinan: Silvia Henriquez 
Su Nietanan: Carolina dAguiar, Selina Everon, 

Alisha Everon y Valery Everon 

Mescos cu yui: 

Rose-Ann Everon y Abigaill Henriquez 
Su Nieto: Glenn dAguiar II y Jessica dAguiarTorres 
Su Bisanieta: Lilian dAguiar 

Su Bisanieto: Glenn dAguiar III 

Rumanan: +Beltran Everon y Famia 

+ Margaritha Werleman y Famia 
Remada Croes y Famia 
Sira Dania y Famia 
+Daniel Everon 

Diana Everon y Famia na Hulanda 
Tur Sobrino y Subrina nan, Primo y Prima nan, 
ihanan, swa, Cunanan, comer y compernan 
Tur amigonan ya amiganan di Stichting Thuiszorg 
y Kibrahacha 

Y demas Famia: Everon, Werleman, Raffini, Cruz, 
Croes, Felten, Lacle, Kock, Henriquez, Santana, 

Sam, Larez,Torres, Ahumada,Tapia, Orman, 
Soliana, Ridderstap, Boekhoudt, Gamarra,Tromp, 
Jacobs, Wolff, Bernadina. 

Oportunidad pa Condolencia lo ta dia 23 Januari 
2017 di 7 ‘ox te cu 9'or di anochi na Aurora Funeral 
Home. 

Acto di cremacion lo tuma lugar diamars 24 
januari 2017 for di 2'or pa 4'or di atardi na Aurora 
Funeral Home 


Dos hoben to purbo 
atroco un dama Taxista 

DEN oranan di marduga, un dama 
Taxista a wordo sorprendi pa dos hoben 
na su cas, kendenan tabata arma y cla pa 
tira atraco. 

E señora su casa a purba defend’e, pero 
un di e hobennan a herid’e cu e cabo di 
e arma riba su cabes. Nan a huy for di 
sitio sin logra bay cu nada. Aunke e susto 
tabata bastante. 

A rekeri di personal di ambulance pa at- 
ende cu e casa, mientras slachtofferhulp 
a duna un man na e dama Taxista. Polis 
tin e caso bou investigacion. 

A Cumana 76 

yj Oranjestad.Aruba 
/ Tel: 588-6699 

Fax: 588-6698 
Cel : 593-0857/560-1403 


Gradicimento 

Den nomber di famia nos kier gradici tur cu di un 
of otro manera a mustra nan atencion na ora di 
enfermedad, fayecimento y entiero di: 


Sra. Lucia Mondesi 


Especialmente na Dr. Koemari Ramautar. Jones, 
Jillian, Jo-ann. Iglesia Rios di Agua Viva, sobrino- 
nan na Sto.Domingo y U.S.A., prima y primonan, 
bisiñanan, conocirnan y demas famianan Croes, 
Bryson, Fria, Perez, Martina, Ruiz, Brion,Vos, 
Thielman, Rosalez, Martinez. Uribe, Matos, Vrolijk, 
Pitterson, Spanner, Maduro y Belis. 


Un danki di curazon... 

Grupo San Hudas 
Tadeo di Dakota 
ta sigui peregrina 


Hesus sea alaba y cu Maria semper sea alaba 

Señor mes ta bisa: 

“Unda tin dos of mas reuni den Su nombery cu 
mesun intenciony ta di acuerdo pa loke nan ta 
resa pe, eynan lo E ta mey-mey di nan” 
y tambe cu Su Palabra mes ta bisa: 

“Hesus tabata drumi na soño parti patras den e boto, cu su 
cabez riba un cusinchi. Nan a lant’E fo’i soñoy a bis’E: Mae- 
stro, no ta importa' Bo ku nos ta bay zinky muri?” 
(Marco 4, 38.) 



E aña aki nos lo resa hunto atrobe pa haci un contribucion pa un 
grupo, esta e grupo di “Recaudacion di fondo pa Parokia di Dakota”, 
laga nos yuda tambe pa bin cla cu e drechamento di nos Misa La 
Birgen di Fatima”. 

No lubida! Esnan cu por, por bishita e Santuario di Hesus Sacra- 
mentado den silencio tur dia for di 7 or di mainta pa 9 or di anochi 
na Misa La Birgen di Fatima Dakota y tambe na Blue 7\rmy San 
Nicolas. Corda cu boso lo por hinca tur boso problema den Su man. 

E Santo Sacrificio di Misa pa gradici San Hudas Tadeo p’e graci- 
anan cu nos a ricibi lo tuma lugar riba diamars 31 di januari 2017 
na un Misa cu cada devoto ta hiba di gusto, corda cu ta riba un 
diamars y mayoria di Parokia tin Santo Sacrificio di Misa manera 
custumber pa 7 or di anochi, cu excepcion di Parokia di Dakota cu 
ta 8 or a.m. y Parokia di Playa cu tin misa 11:45 a.m y na Madild 6 
or y mey di atardi y Parokia di Noord cu lo ta 6 or y mey di atardi 
y na Kapel di Alto Vista pa 5 or y mey di atardi 

Por fabor esnan interesa pa un oracion na cas p’e aña aki (2017). 
Ta resa tur dia 28 di cada luna, (januari te cu september 2017) na 
cas di un devoto. 

Por fabor tuma contacto cu sra. Rosa Marin-Geerman na tel: 582- 
4172, Miriam Vrolijk (594-1829 (por fabor despues di 5’or p.m.) 
Of Ida Croes-594-4144. 

Awor laga nos sigui como devoto na San Hudas Tadeo pa invita bo 


persona p’asina aki nos por resa hunto e aña aki atrobe y hinca den 
su man nos intencion y plannan p’e por hiba nan na nos Tata Dios. 
28 Di cada luna lo tin resamento na un cas di un devoto, (nos lo 
resa 9 luna na un cas di un devoto y na october lo tene San Hudas 
Tadeo su nobena (19 october pa dia 27 october 2017 - Su Fiesta 
mes ta dia 28 di october) y p’esey awor nos ta sigui y e siguiente 
oracion lo tuma lugar diasabra, 28 di januari na cas di sra. Severina 
(Yuyu) Mathilda, Rooi Bosal 8. 

Caminda di Santa Cruz pasa Shahai Take Away y yega n’e Comple- 
ho Deportivo (despues di 2 caminda) bira na bo man drechi pasa 
riba e parkinglot y na bo man robes bo ta haya un brug childto pasa 
riba dje, e cas ta keda net banda di un cas di 2 piso e cas ta color 
champagne y si bo ta bin di Kibaima yega prome cu e Compleho 
Deportivo bira na bo man robes y ta sigui core tumando e instruc- 
cionnan ya menciona. 

Un y tur ta bon bini n’e oracion ald, pues p’esey asisti sin falta y 
lo bo keda sigura, cu nos Señor lo no nenga di scucha San Hudas 
Tadeo y nos su yiunan cu nan peticionnan. 

Bo devocion sigur lo engrandece y tin San Hudas Tadeo como 
devoto ta algo grandi. 

Laga nos comparti nos testimonio tambe cu nos rumannan den 
Cristo, confirmando cu Hesus ta esun di ayera, awe, mañany semper 
y cu e ta bibo y cu San Hudas Tadeo a yuda nos experiencia esey!!! 


Expectativanan ta grandi pa Festival 
di Tumberite diademinge awer! 


SMAC y Comision di Tumberito ta contento cu e total di 17 
participantenan infantil y hubenil presentando riba escenario 
diadomingo 22 di januari. Esnan encarga cu e organisacion pa 
e festival aki tin basta tempo preparando pa Tumberito. Organ- 
isacion di e festival ta den man di sra. Zuleika Wever y e director 
musical ta sr. Rodney v/d Biezen. 

Ambos a traha cu hopi pasenshi y positivismo cu e muchanan. 
A pone un vVl-Star band hunto pa asina acompaña cada partici- 
pante. 

SMAC ta invita tur hende pa bin presencia e prome festival 
musical pa e muchanan cu ta Tumberito. Un anochi na unda 
fanaticada, amigo y famia completo por bin disfruta riba e rit- 
monan di Tumba. E aña aki lo tin un Kids Corner cu e. o. Dino 
Jump y popcorn. 


Bar y cushina lo ta bon surti y varia. 

Por cumpra entrada ainda na oficina di SMAC na Weststraat 
7, na balor di 5 florin pa adulto y 2 florin pa mucha. Oficina ta 
habri entre 3:00pm - 7:00pm. Lo tin carchi obtenibel na porta 
y tambe cerca e participantenan. Tur e participantenan ta bon 
prepara pa duna e miho di nan mes riba escenario. 

Cu esaki, Comision di Tumberito ta publica e nomber y Tumba 
di cada participante den categoria infantil y hubenil pa diado- 
mingo awor. 

Lo tira lot pa secuencia, prome cu e festival cuminsa diadomingo 
anochi. Portanan ta habri for di 6’or y lo termina cu nos Rey di 
Tumba Jerrino “Bass” Ridderstap y D’Liscious! 

SMAC, Comision di Tumberito y tur e participantenan ta spera 
un publico grandi den Aruba Entertainment Center! 





AWEMainta Diabierna, 20 Januari 2017 


23 




di rifa y sosten sea financiero of di productonan e 
biahe aki no tabata posibel. 

Pa cu actividadnan di fundraising nos kier a gradici 
diferente comerciante manera e. o. ASD, Casa 
Haime, Romar Trading, Ling & Sons, Bright Bakery 
yATA. 


Tambe un danld na sr. Milton Croes, sr. Jachi y sra. 
Luchi de Cuba cu semper tawata disponibel pa yuda e 
Travel Team aki sea cu tips y/of actividad etc. Y nan un y tur 
cu a yuda e muchanan aki cu e biahe. 

Na e mayornan cu a kere den e muchanan cu a percura pa nan 
por a cumpli henter luna di december cu extra training. Y na e 
coaching staff di Travel Team Aruba Rocks, Jorge Petrocchi, Max 
Irving y Nestor Petrocchi pa e pasenshi y dedicacion. 

Na tur e muchanan di e team Aruba Rocks: lan Tromp, 
Rocco Petrocchi, Kayden Briezen, Max Irving Jr, 
Gayquion Croes, Quiran Croes, Jahvin Briezen, 
Milan Petrocchi, Xylon Starke, Javen Maduro 
y Edrick Kock cu haci nan best y a demostra 
cu Aruba Rocks unda cu ta! 

Y como team ta logra bay cu e di tres luga 
den e campeonato Internacional na Orlando y 
gana experiencianan inolvidabel den baseball. 


Travel Team 
Aruba Rotks 
ta duna danki! 

TRAVEL Team Aruba Rocks cu a participa recientemente 
na Disney’s New Year Baseball Classic na Orlando ta duna 
danki na tur esnan cu a haci e biahe aki posibel. 

E comision di mayor di e travel team kier a yama danld na 
sr. Calvijn Maduro cu a contribui cu hobennan deportista 
cu ta representa Aruba den exterior hibando e nomber 
di Aruba riba nivel internacional. 

E uniformnan y tambe nos customized AR (Aruba 
Rocks) caps special pa e Travel Team a keda 
diseña dor di Calvijn cu ta propietario di 
Aruba Rocks. 


Tambe nos kier a gradici Sunset Carrental 
cu a percura pa e jersey preto camouflage di e 
travel team. Sin e diferente fundraising y buld 

McDonald's Aruba 
a lansa PKgmium 



MCDONALD’S Aruba tin disponibel un producto nobo cu 
ta e Premium Double Quarter Pounder® cu ta hiba e Bacon 
Quarter Pounder clasico na un nivel nobo. E Double Quarter 
Pounder cu Bacon, prepara fresco, ta parti di McDonald’s su 
compromiso di ofrece un variedad di escogencia di cuminda y 
sorpresa clientenan cu ingredientenan cu semper nan tabata 
kier den nan burger faborito. 

E Premium Double Quarter Pounder cu Bacon ta ofrece dobel 
e cantidad di carni pa e apetit dobel cu dos quarter pounder 
burger 100% carni sin absolutamente nada di otro produc- 
tonan, adhetivo of preservativo, hasa riba grill p’asina nan 
keda diki y suculento. 

Cubri cu dos slice di keshi gesmelt, dos slice di bacon, ciboyo 
platia, mosterd, ketchup y sabroso picldes riba un pan di simia 
di sesame. E Premium Double Quarter Pounder cu Bacon ta 
bay bon cu e Mundialmente Eamoso Batata Hasa of un salada 
na banda hunto cu un dushi pasa boca. 

“Nos ta hibando e Quarter Pounder completamente riba un 
nivel nobo. E Double Quarter Pounder cu Bacon ta un hopi 
bon ehempel di con nos por trece innovacion, cu itemnan Pre- 
mium pa nos clientenan na Aruba”, Sulina Vrolijk, Supervisor 
di Operacion pa Arcos Dorados Aruba ta bisa. 

“E focus di inovacionnan culinario na McDonlad’s ta esencial 
segun e compania ta keda evoluciona su menu,” e ta agrega. 

McDonald’s su movecionnan riba menu, recientemente, se- 
gun e compania ta evoluciona ta inclui pannan nobo cu no ta 
contene “high fructose corn syrup”, incluyendo pannan uza 
pa Big Macs, Quarter Pounders, hamburgers y cheeseburgers, 
Eilet-O-Pish y McChicken. 

Como un compania di restaurant, McDonlad’s ta prepara 
cumindanan di calidad den su cushina y ta sirbi su recetanan 
iconico pa mas di 60 aña. Awe, e mesun focus y cuido pa su 
cumindanan ta conta mas cu nunca. 

Pa purba e Premium Double Quarter Pounder cu Bacon nobo, 
bishita McDonald’s restaurant Santa Cruz, High Rise Palm 
Beach of Seroe Blanco na Aruba. 

Pa mas informacion “Like” e pagina di Pacebook Mac Donald’s 
Curaçao & vVuba of bishita www.mcdonaldsdwi.com . 


Gerardo Figaroa, Bos di Noord 

"MFA ta un edificio di 
cinco strea en berdad^' 



GERARDO Pigaroa tabata presente na e reunion cu a tuma 
luga e siman aki caminda gerencia di MPA Noord, den pres- 
encia di Prome Minister Mike Eman, a duna un presentacion 
di e resultadonan di 2016 y plannan pa 2017. 

Richard Tromp y Chris Pigaroa a pasa riba diferente punto, 
incluyendo e cantidad di persona cu ta haci uzo di MPA Noord. 
Por di e mashin caminda ta tuma number pa e diferente servicio 
ta saca afo cu tin un total di 52 mil persona a bishita e facili- 
dad multifuncional pa un motibo of otro. E concentracion mas 
grandi di persona ta acudi pa servicio di Hulpbestuurskantoor. 

Mester menciona acerca, cu cifra no ta inclui bishita na biblio- 
teca, cafetaria, oficina di laboratorio of di consulta psicologico. 
Tampoco ta inclui e centenares di persona cu ta bishita e ac- 
tividadnan cu ta tuma luga na MFA Noord regularmente of ta 
bin pa admira e exposicion di artistanan local. 

Gerardo Figaroa ta kere cu definitivamente e MFA a cay den 
bon tera. 

“No solamente bario di Noord ta probecha di tur servicio cu 
tin akinan, pero tambe bo ta haya hendenan di otro bario y 
districto ta bin aki paso e servicio ta hopi bon, ta bay lihe y nan 
ta keda cla trempan. E ta un win win situacion pa tur hende”, 
Figaroa a duna di conoce. 

Pa loke ta trata 2017 tin diferente plan, e. o. organisacion cu ta 
bay haci uzo di e luga, anochi di informacion, etc. Pa sigui di 
cerca e desaroyonan cu tin na MFA Noord, bishita nan pagina 
di Facebook: MFA Noord Aruba. 

E siman aki gerencia di MFA Paradera a duna un presentacion na e 
klankbordgroep riba funcionamento di e facilidad y kico ta e obhe- 
tivonan pa 2017. 

E reunion cu e grupo ‘Bos di Paradera’ a tuma luga den presencia di 
Minister President Mike Eman y un di e puntonan mas resaltante ta 
e cantidad grandi di persona cu ta bishita y haci uzo di e servicionan 
den e edificio multifuncional. 

“Nos tin un promedio di 350 bishitante pa dia y pa luna mas of me- 
nos, entre cuater pa cinco mil bishitante”, asina Elton Hart, Manager 
di MFA Paradera a duna di conoce. 

Hart a splica cu te cu aworaki e personal di e diferente departamento 
cu ta bou dak di MFA Paradera ta manehando e fluho grandi di usu- 
ario na un manera satisfactorio. 

Periodonan particularmente druk pa e edificio ta, p. e. aworald pa 
pago di number di auto na Servicio di Impuesto y diasabra un bes 
pa luna ora di paga Onderstand. 

E mesun nivel halto di aceptacion di e facilidad multinfuncional den 
e districto central aki di Aruba a trece dilanti e necesidad pa mas luga 
di parkeo. Gerencia a duna di conoce cu Ease 2 di construccion den e 
proyecto ta bay inicia den luna di februari. Ta inclui un parkeerplaats 
amplio cu dak di panel solar, similar na esun di aeropuerto. 

Proximo siman MPA Paradera ta bay anuncia e serie di Siman di 
Informacion cu coordinando hunto cu varios departamento y in- 
stancianan local. 

Cada siman lo brinda informacion riba otro tema di interes general 
pa nos sociedad. 

Algun di e organisacionnan cu ta participando ta Centro Kibrahaha- 
cha, Fundacion Anti Droga Aruba, Tienda di Educacion y Telefon 
pa Hubentud. Pa mas informacion, por ‘Like’ y bishita e pagina di 
Pacebook: MPA Paradera Aruba. 

Aruba Bank ta sostene cultura pa sigui engrandece 
Carnaval y stimula union di nos comunidad 

E pionero bancario ta aporta na Caiso y Soca Monarch y patronisa e Road March 201 7 



CARNAVAL ta e festividad cultural di mas celebra aki na 
Aruba. E celebracion anual ta parti di nos historia y cultura. 
Un temporada unda comunidad ta uni pa celebra hunto cre- 
atividad artistico y talento di nos musiconan, camavalistanan, 
diseñadornan y numeroso personahenan di e mundo di 
Carnaval. Como miembro di comunidad Arubano pa cerca 
di cien aña, Aruba Bank, e banco pionero, netamente di nos, 
ta sigui forma parti di e historia di Carnaval den 2017. 

Aruba Bank no ta simplemente apoya nos Carnaval, sino e 
ta apoyando e talento musical, tanto e baluartenan como 
esnan cu ta cuminsando den e genero, sosteniendo fundacion 
MUSICA cu ta presenta Aruba su Caiso <Sc Soca Monarch 
Festival 2017 poniendo e premio di Road March disponibel 
na e fundacion como tambe contribuyendo na e premiac- 
ionnan di e ganadornan absoluto di e extravagansa musical. 

E cultura di un pais ta biba den curason y den mente di 
su hendenan. Amba Bank ta kere firmemente den sostene 
cultura, pa sigui engrandece carnaval y stimula union di nos 
comunidad como tambe e desaroyo artistico di e participan- 
tenan di Caiso & Soca Monarch. 

Alabes Aruba Bank tin su promocion pa e temporada 
cu nan “More Time for yourself cu Aruba Bank App”. 
Cu e App di Aruba Bank bo por disfmta di e libertadnan di 
bida sin tin cu para den rij y warda, dunando bo e tempo pa 
haci locual cu abo ta gusta haci. 

Download y activa bo Amba Bank App y haya mas tempo pa 
bo mes. E App aki ta ofrece servicio bancario 24 ora pa dia, 
unda bo por maneha bo placa, ki ora cu ta, na unda cu bo ta. 

Pa mas informacion por bishita nos pagina di web: https:// 
www. arubabank.com/ services/2 4- 7 -banking/personal-aruba- 

bank-mobile-banking . 

Comision Celebracion Dianan 

Nacional ta informa 



TUR aña nos ta celebra Dia di Betico riba 25 di januari re- 
cordando e gran estadista den nos historia politico di Aruba. 

E aña aki e celebracion protocolar lo tuma luga riba diaranson 
25 di januari venidero pa 5’or di atardi riba Plaza Libertador 
Gilberto François (Betico) Croes riba Vondellaan. 

E manifestacion cultural lo tuma luga iniciando for di 6:30pm 
- 9:30pm riba Plaza Betico Croes completamente renoba. 
Dos celebracion na honor di sr. Gilberto François (Betico) 
Croes, kende tabata un di e arkitectonan di nos historia 
politico. 

Comision Celebracion Dianan Nacional ta den ful swing cu 
e preparacionnan pa nos dia nacional ald. Lo bay tin show 
cultural, animacion di banda, standnan di cuminda crioyo, 
cos dushi, bar pa kita sed y artesania. 

Si nos pensa riba sr. Gilberto François (Betico) Croes, esaki 
ta hiba nos riba e meneer di scol cu semper a educa su alum- 
nonan cu yen di amor y a sa di hinca den cada mente di su 
alumno e importancia di kico ta nos norma y balornan di 
un pueblo. 

Un tata pa su famia y di un famia mas grandi cu tabata su 
pueblo di Aruba. 

Betico tabata un persona cu hopi carisma y a sa di gana hopi 
admiracion y confiansa den e pueblo di Aruba. E deportista 
cu tabata gusta su table tennis. 

Awe nos tin nos Status Aparte ta danld na su persona cu a 
continua cu e lucha aki cu a nace for di den añanan 40. 

Betico no tabata kier solamente Status Aparte, sino e lucha 
pa un miho bida, un miho futuro, un miho Aruba cu e bos 
di pueblo ta bos di Dios. 

Tabata riba dia 2 di april 1992 cu Gobierno di Aruba a 
decreta dia 25 di januari, riba dia di su fecha natal, un dia 
conmemorativo pa recorda Betico Croes. 

Dia 25 di januari hisa bo bandera y honra e gran yiu di tera 
y duna balor na Betico Croes cu ta un persona cu a lucha y 
logra pa vVuba su Status Aparte. 



RIBA 25 di januari 1938, den un famia humilde a nace na 
Santa Cruz un mucha homber kende a ricibi e nomber di Gil- 
berto François Croes. Su nomber di cariño tabata Betico. Betico 
tabata forma parti di un famia grandi, Catolico cu a lanta cu 
hopi respet y amor pa su patria. Su mayornan tabata Francisco 
Croes, yama Panchico y Mimita Croes-Lopez. 

Betico tabata un yiu ehemplar cu tabata yuda su mayornan 
cu tur trabou. Nunca nan por a pensa cu e yiu ald lo bira un 
persona asina importante den nos pueblo. 

Como hoben Betico tabata un mucha hopi stima pa su ruman- 
nan y famia. Semper cla pa yuda otro. E tabata yuda pastoor 
como misdienaar. Tur cu conoce Betico ta bisa cu ya fo’i chikito 
E tabata duna señal di bira un lider. 

E tabata un persona social y masha stima den nos comunidad. 
E1 a studia pa maestro di scol. Na un edad relativamente hoben 
el a drenta arena politico. Betico tabata kier pa cada Arubiano 
sinti su mes orguyoso di ta Arubiano. 

Cada Arubiano mester ta orguyoso di su famia, su idioma, su 
cultura, su Himno y bandera. Betico a laga tras un herencia cu 
awe e ta ser reconoci como un gran estadista cu Aruba a conoce. 

Prome cu su lucha a termina, Betico a percura pa tur cos ta 
regla. Solamente el a desea pa nos sigui cu e luga. Betico a pidi 
nos na hopi ocasion: ‘Si mi cai na caminda, gara e bandera y 
sigui cu e lucha’. 

Su lucha a termina dia 26 di november 1986, pero locual el 
a laga atras pa nos ta locual nos ainda por mira : esey ta su 
marca ariba e desaroyonan cu ta tumando luga den nos pais y 
cerca nos pueblo. 

Comision Celebracion Dianan Nacional ta preparando e Dia di 
Betico cu lo ta riba diaranson 25 di januari venidero. E aña aki 
e celebracion protocolar lo tuma luga pa 5 ’or di atardi riba Plaza 
Libertador Gilberto François (Betico) Croes riba Vondellaan. 
E manifestacion cultural lo tuma luga iniciando for di 6:30pm 
- 9:30pm riba Plaza Betico Croes mes completamente renoba. 
Henter e pueblo di Aruba ta keda invita pa celebra e dia na- 
cional aki den grandi. 

Rene Herde' (AVP): 

Den biba y den politica hechonan 
ta mas fuerte cu grito y promesa 


DEN e aña di eleccion ald hopi politico 
cu experiencia y politiconan nobo y pseudo 
analistanan politico cu ta skirbi columnanan 
anonimo den corant, lo priminti, grita, pu- 
blica carta y documento, potret y mapa, pa 
convence pueblo votado cu nan sa miho y 
ta miho y por miho cu esnan cu ta goberna 
Aruba awor. 

E realidad ta, sinembargo, cu nada ta con- 
vence un votador mas cu e prueba di Idco a 
cambia pa miho; di unda nos tabata y unda 
nos ta awe, di e problema y peligernan serio 
cu nos tabatin y con nan a disparse awe. 
Nada ta mas fuerte cu e hechonan! 

Awor ya caba un cantidad di asina yama 
skirbidornan di editorialnan, hendenan cu 
a duna nan mes e titulo di “analistanan 
politico”, ex-politiconan cu awor ta lanta 
fundacionnan pa crea e impresion cu nan 
pensamentonan personal ta wordo carga dor 
di hopi mas hende, a cuminsa publica nan 
frustracionnan personal. Ya un cantidad di 
politico a cuminsa priminti sin splica con 
nan ta pensa di haci loke nan ta priminti. 
Lag’e ta masha cla, tur hende, cada uno di 
nos tin e pleno derecho di tin nos propio 
opinion y di laga tur hende tende e opinion 
ey! 

Esey ta e libertad di expresion asina balioso 
den nos pais. Pero pa crea e impresion di 
cu nan ta papia pa mas hende, of cu nan ta 
papia den nomber di otro, of cu nan si ta 


papia berdad, ta un farce. Un opinion riba 
Facebook of den un columna den un cor- 
ant, no ta nada mas cu e opinion personal 
di esun cu a skirbie. Nos tur por les’e y siña 
di dj’e, pero cu e conciencia cu e no ta nada 
mas cu un opinion. Esey tambe ta conta pa e 
hendenan cu ta sconde tras di un asina yama 
“fundacion” of “plataforma” of “grupo” etc. 

Contrario na e opinionnan ey cu bo por 
haya tur caminda pa tende y lesa, tin e 
HECHONAN! 

E echonan ta loke realmente a y ta sosode 
den nos pais. Loke hende a haci y no pri- 
minti so. 

Loke hende a planea y ehecuta en bes di 
grita so. 

OPINION versus HECHO 

Tin un partido cu continuamente ta papia 
di e refineria, comosifuera ta di nan mes e 
ta. Hecho ta cu e mes un partido aki a core 
cu e refineria algun aña pasa, a vota contra 
di apertura di e refineria, a cuestiona e ne- 
gociacion pa habri e reifneria y awor cu e 
refineria ta habri y ta bay tuma hende na 
trabou, nan kier crea e impresion cu ta nan 
mes ta duna trabou. 

Hecho ta cu ta Mike de Mesa, Mike Eman, 
Richard Arends y e team di experto di Aruba, 
a habri e refineria. Echo ta cu e compania 
cu ta bay maneha e refineria ta uno priva 
cu mes ta bay dicidi ken nan ta tuma na 


Gladys Croes di Bos di Paradera: 

"Paradera ta bon bezig, 
nos ta riba bon caminda" 



E siman aki MFA Paradera, mescos cu MFA 
Noord, a reuni cu nan klankbordgroep. 
Yama Bos di Paradera, e miembronan cu ta 
habitante di e bario, a haya un presentacion 
for di gerente di MFA Elton Hart riba con 
funcionamento a bay te aworaki y kico tin 
planea pa tuma luga durante 2017. Gladys 
Croes, un di e miembronan, a expresa cu e 
ta hopi contento di loke el a tende durante 
e reunion y di e direccion cu su districto 
ta tumando. 

Croes a splica cu e grupo yama ‘Bos di 
Paradera’ ta den proceso pa delinea kico y 
con ta bay asisti gerencia di MFA Paradera 
y otro desaroyonan positivo den e bario. 
“Tin hopi entusiasmo. E grupo ta dinamico. 
Tin hopi interes y bon trabou den ekipo 
y mi ta kere cu nos por haci hopi cos,” e 
ciudadano a expresa. 



trabou. Mescos cu cualkier otro compania. 
Pero Gobierno di Aruba ta bay tene nan na 
e contract y na leynan di Aruba! 

Tin un partido cu tin sheta aña y mey ta 
grita cu cos ta bay malo den turismo y cu ta 
un desaster ta warda nos na Aruba. Echo ta 
cu turismo ta e pilar economico cu a carga 
nos pais pa e ultimo 8 aña y cu e turismo 
di awe ni den cantidad di turista, ni den e 
entradanan di turismo ta loke e tabata na 
2009. Hecho ta cu e adelanto di nos pais 
a bin pa un gran parti di turismo den cua 
majoria di trahado na Aruba y compania ta 
gana nan pan. 

Hecho ta cu compara cu otro paisnan den 
Caribe, e entradanan pa cabez di turista ta 
un di esnan mas halto y ocmpara cu 2009, 
tanto den cantidad di turista como den en- 
trada di turismo, nos a crece enormemente! 
Esaki ta e hechonan! Ta bon mes cu no ta 
loke hende ta papia, pero ta e hechonan ta 
loke a sosode y ta sosode cu lo convence 
hende di ken nan tin cu confia cu destino 
di nos pais! 


Na final di e reunion Croes a bay cu e im- 
presion cu Paradera ta bon bezig y riba bon 
caminda. E ta bisa esaki pasobra e ta corda 
con un tempo Paradera tabata bon organisa 
y tabatin bon union, pero cu tempo esaki 
a caba ya cu awor hopi hende ta biba cera 
y no conoce otro mas. Awor e ta kere cu 
danki na MFA, na e iniciativa pa crea un 
grupo Bos di Paradera y pa e animo cu ta 
reina, por trece e union ey bek den bario. 
Entre e tareanan di e miembronan di Bos 
di Paradera, ta inclui pa transmiti e comen- 
tario, idea y deseonan cu e habitantenan 
di e bario por tin, y sostene MFA den e 
actividadnan social, educativo y cultural 
cu ta realisa. 

Pa mas informacion, bishita pagina di 
Facebool</MFA Paradera Aruba. 

MFA Noord cu anochi di 
Informacion riba Herencia 


ANA a habri y MFA Noord ta cla pa tene su prome Anochi di 
Informacion. Esaki ta diamars 24 di januari proximo entre 7’or pa 
9’or di anochi cu e topico ‘Flerencia’. Esaki ta un ripiticion pa de- 
manda popular despues cu e topico aki a keda presenta den 2016 
cu un sala totalmente yen. 

E lectura ta posibel danki na cooperacion di Notaris mr. Tromp y 
Grupo Nucleo y a opta pa tene awo mirando e cambionan cu a bira 
efectivo den ley di herencia for di 1 di januari 2017. 

Rudy Leysner ta representante di Grupo Nucleo cu ta reuni dife- 
rente organisacion di 60-1- riba nos isla for di añanan caba cu e 
obhetivo di trece nan interes dilanti y organisa actividad. 

Sr. Leysner a enfatisa cu ta necesario pa hopi di nos sa kico ta e 
circunstancianan cu por bin dilanti ora ta papia di herencia. Ken 
tin derecho? Ki ora ta haya derecho? 

Por nota den nos comunidad cu hopi biaha ta bin problema den 
famia pa motibo di esald. 

Tin leynan cu ta specifica tur asunto di Herencia. P’esey mes a in- 
vita Notaris mr. Tromp comparti informacion y contesta pregunta. 

Grupo Nucleo ta wak e MFA’nan y den e caso ald MFA Noord como 
un aliado pa ta yuda organisa evento suministrando facilidad, pero 



tambe sosten cu relacionnan publico y promocion. Pa medio di e 
base di dato di MFA Noord ta acerca hendenan grandi cu tambe 
ta bon pa bin tende. “E ta un punto cardinal caminda hende ta 
encontra otro y ta forma un parti social den e comunidad”, asina 
Leysner a indica. 

E actividad ta dirigi riba e grupo di 60+ sin embargo persona di 
tur edad interesa den e tema, ta bon bini. Ta recomenda pa yega 
trempan pa por haya bon luga pa sinta. 

Pa mas informacion di esaki y otro actividadnan den MEA Noord, 
‘Like’ y bishita pagina di Eacebook: MEA Noord Aruba. 

DIALUNA dia 23 di januari proximo Ministerio di Enseñansa 
conhuntamente cu representante di Bishop’s University lo tene 
un anochi di informacion pa tur studiante cu tin e interes pa stu- 
dia na Bishop’s University na Quebec, Canada. E anochi di in- 
formacion lo tuma luga na Biblioteca Nacional na Oranjestad y 
lo cuminsa pa 7’or di anochi. 

Durante di e anochi di informacion lo duna informacion gener- 
al riba studia na Canada y lo enfoca riba e diferente programanan 
di estudio cu Bishop’s University tin pa ofrece. E anochi aki lo con- 
ta cu presencia di sr. Dan Seneker, kende ta e Director Enrolment 
Manager di e Universidad cu lo por contesta tur pregunta riba e par- 


ti di admision, programanan di estudio y tambe facilidadnan cu 
Bishop’s University ta ofrece. 

Tur studiante cu ta interesa pa bay studia na e Universidad aki na 
Canada ta keda cordialmente invita pa e anochi di informacion. 
Durante di e anochi di informacion lo duna tur e informacion 
relevante cu studiantenan tin mester pa por bay studia na Cana- 
day specificamente na Bishop’s University y tambe lo tin espacio 
pa pregunta. 

E anochi di informacion lo tuma luga dialuna dia 23 di januari cum- 
insando pa 7’or di anochi na Biblioteca Nacional Aruba. 

